
ai tsaya ba, sai a bakin kofar gilashi ta shiga falon gidansa, yanda Hajiyar ba zata yi wahalar doguwar tafiya ba. Ya fito ya bude mata kofa ta fito, ya dauko mata jakar hannunta, ya rufe murfin motar.


Don, yaron gidan ya zo da sauri yana yi masu barka da zuwa. Ya karbi mukullin motar hannun Ubangidansa bayan da ya umarceshi da ya gyara mata parking, suka karasa cikin gidan.

Hajiyar nata rafka sallama ba wanda ya ji ta sabida sautin (disco) da aka kure har tsakar kan mutum irin mai sanya ciwon kannan, amma ga ma'abociyar sauraron babu abin da ya kai shi dadi, da nishadantarwa. 

Ta takarkare tana ta tikar rawa ita kadai kamar sabon kamun (aljana sumbuka), ba tasan inda kanta yake ba, cikin wasu riga da siket na farin lesi kamar ta kare a ciki sabida tsabar matsar da suka yi mata.


Kannan ya sha siraran kalba, wadanda izgar doki ta taimaka 80% wurin kara masu tsayi (Yagana kenan kanwar Salima). Yayinda uwargidan ke kwance a mike a (three-seater), idonta a lumshe, rungume da throw-pillow. Barci ta ke, ko idonta biyu? Allah masani. 


Har suka shigo cikin falon basu ankara ba, sai da ya matsa ya kai hannu ya latse makunnin na'urorin gaba daya dakin ya yi tsit.


Wai aka ce duk dadin kida shiru ya fi shi, wannan haka ya ke. Da sauri Yagana ta juyo suka yi ido hudu da Hajiya, ba shiri ta garzayo zata karbi jakar Hajiya daga hannun Saifuddeen tana ta barka da zuwa Hajiya, da bata san adadinsa ba. 


Ya hana mata ya rike jakar tamau ta hanyar turata bayanshi, tare da kara daure fuska sosai, ya ce 


"Yagana sau nawa zan gaya miki ki daina kure sauti a gidannan idan bana ALHERI ba ne, ki sa dai-dai kunnuwanki. Tunda ba kowa ke son sautin ba?" Ta ce 


"Yi hakuri brother na daina, dama Aunty ce ta ce in kunna mata kanta ya dameta da ciwo zata samu relief daga sautin".


Hajiya ta yi murmushi ba ta ce komai ba ta samu kujera mai fuskantar Salima ta zauna. Haushi ya isheshi ya rasa mai zai yi don shi kunyar Hajiya ta kamashi, yasan ba abin da ta tsana a rayuwarta irin disco don takan ce tanan ne shaidanu kan samu mafaka a gida su zauna kane-kane, amma ba gidan da ake sauraron karatun alkur'ani ba.


Don haka ya yi azamar yin abinnan da malam Bahaushe ke cewa, nade kunyarka da hauka ta hanyar kama fada babu gaira babu dalili ba tare da ya banbance wadda yake yiwa fadan ba (Ya ko kanwa?).


"Au sautin ne maganin ciwon kai? Sai kun kara ganin CD a gidan balle ku kunna min sautin shedan, tunda dama ku kun saba da aikin shaidan da ta'addanci dole ku maida gidan kowa gidan shaidanu……". 


Yana fadi yana raba CDn da wayoyinta, ya kinkima ya yi waje da ita, kamar shi ya saya masu ba ubansu ya siya musu ba. 


Abin sai ya baiwa Hajiya dariya, amma ta gintse tasan duk borin kunya ne, in banda haka mai yasa tun sanda ake kunna masa sautin bai dauke CDn ba, sai yau da ta zo?


Ta daga murya ta ce "Kai Saifuddeen, Saifuddeen, dawo da rediyonnan na ce, taka ce, ko kai ka saya masu?" 


Ya maida ya dire yana ta huci kamar ya cinyesu don takaici.


Salima ta yunkura ta tashi ta soma share hawaye, cikinta ya dan tasa tabbacin ya shiga watanni hudu, ta taso daga kujerarta tana share ido da bayan hannu ta taho ta gurfana a gaban Hajiya, ta kwantar da kai a cinyoyinta, ta soma kuka a hankali tana cewa, 


"Kin gani ko da idonki Hajiya, kullum irin cin zarafin da yake yi min kenan tunda kaddarar nan ta auku, shi abu baya taba wucewa a wajenshi, na bashi hakuri kamar in tsinke halshena, ya ki hakura…..."

Cikin tsawa ya katseta 

"Ni kika yiwa laifi da zaki bani hakuri? Su da suka turo miki ita don ta taimaka miki kika nakasta masu ita, mai yasa baki yi tunanin ki je ki basu hakurin ba, ko baki san inda suke ba?

 Sai yanzu da ita ta tako kafarta mai ciwo, don ta zo ta ga lafiyarki mai ciwon karya, munafuka, algunguma shi ne har kike da bakin kawo karata….?".


Hajiya ta sa mishi ido tana kallonshi, kallonnan nata na hukunci da ido, da baya son ko kadan ta yi mishi. Nan da nan jikinshi ya yi la'asar, ya yi shiru ya nufi matattakalar bene zai hau, jikinsa har tsuma ya ke. 


A hankali ta ce "Dawo ka zauna magana zanyi daku ku duka". Ta kai dubanta ga Yagana wadda ta yi tsaye kerere tana kallonsu da soyayyun idanunta, ta baza kunne tana sauraron duk abin da ake yi. Rashin tarbiyar yarinyar ya isa. Ta ce 


"Ke je ki bamu wuri". Ta yi sama da sauri, sabida mugun kallon da Saifuddeen ya wurga mata.


Salima ba ta fasa kuka ta ce "Wallahi Hajiya sabida tashin hankalin fushin da Saifuddeen yake yi dani har bleeding na soma, da kyar Doctor ya tsayar min da babyna. 


Har fa tafiya ya yi kwana da kwanaki bai gaya min ba. Rabon da inga murmushinsa tun ranar da muka samu sabani da Rukayyah…..."


Takaici ya ishi Saifuddeen, kamar ya amayo zuciyarsa. Ya na son ya yi magana, Hajiya ba ta bashi dama ba. Cikin nutsuwa Hajiya Umaima ta ce 


"Na ji bayaninki Salima. Amma ke kuwa a matsayinki na musulma, me Rukayyah ta yi miki, kika tankadota daga bene?"


Ta sunkuyar da kai tana ta kuka wurjajan mara dalili. Daga karshe ta ga bata da mafita sai ta soma baiwa Hajiyar hakuri. Ta ce, 


"Wallahi kishi ne Hajiya, zuciya ce da sharrin shaidan!". 


Hajiya nason mutum mai saurin amsa laifinsa, da fadin iyakar gaskiyarshi koda yasan shi ne ba ya da gaskiya. 


Don haka Salima ta bata tausayi matuka, ta tabbatar ba karamin so ta ke yiwa mijinta ba. Wanda shi ne ya angizata ga yin abinda ya zo ya dameta daga baya.


Ta ce "Shi kishinnan Salima ba’a biye masa. Ita kuma zuciya shaidaniya ce. Tabbas kishi halak ne, to amma fa na musulunci ba na kafurci ba. 


Ke irin wanda kika yi na kafirai ne, wadanda basu yarda Allah shi ne mai yi ba. Sannan karfinsu bas hi zai sa ba  ko ya hana ba.


Karfinki da karfin kishinki ba shi zai hana mijinki yi miki kishiya ba, sai idan dama Allah bai rubuta mishi ba. Kuma wani zubin halayyarku yaran zamani ita ke jawo ayi muku kishiya, koda ba a so ba. Domin baku iya samun wuri a zuciyar miji ba. 


Idan kuka lura miji na sonku, sai ku nemi ku shige gona da iri, ku dinga fiddo iya shege kala-kala, wai don miji yana sonku. 


Da kin san son da mijinki yake miki, da matsayin da kike da shi a zuciyarshi kamin ki bata rawarki da tsalle, da ke uwarshi ce, ko 'yar uwarsa sai kin tausaya masa kin kuma tayashi addu'ar Allah ya rage masa ko ya zama namijin duniya.


Yadda kika daukemu Salima mu iyayen Saifuddeen ba haka muke ba. Duk 'ya'ya daya ne a wurinmu. Akan me zamu turo Rukayyah gidanki don Saifuddeen ya aureta? 


Ba ma daura musu auren can gidanmu mu kawota a matsayin kishiyarki in suna son juna? Sai mun tsaya muna rara-gefe kamar bamu muka haifeku ba? 


To abin da baki fahimta ba shi ne, mu ba haka muke ba. Ba daya muke da sauran iyayen mijin da kike gani ko kike jin labari ba, masu katsalandan cikin rayuwar 'ya'yansu sai dai tsawatarwa idan munga za a kauce hanya. 


Ki guji zargi a rayuwarki domin mugun abu ne. Tun kafin Saifuddeen ya ganki ya san Rukayyah, tun ranar da aka haifeta. 


Da sonta yake kamar yadda kika yi zargi da ke dinnan baki shigo gidanan ba. Ba wai bin bayanshi nake ba, ina yi miki nasiha ne kamar yadda zan yiwa Rukayyah.


Ina nuna miki hanyar rayuwa da yadda za’a yi a ci ribarta. Idan ba zaki sake halinki ba na son kai, zargi da masifaffen kishi ba zaki taba cin riba a rayuwar aurenki ba, ba da Saifuddeen ba kadai, da ko waye kika aura komi son da yake miki, wallahi. 


Ga shi a yanzu zarginki da kishinki ya janyo faruwar al'amura da dama da cikinmu babu wanda ya taba tunanin faruwarsu. 


Ki yi nufin ALHERI ga kowa, ke ma sai ki ga ALHERI. Ko kin san abin da 'yar turewar da kika yiwa Rukayyah ya janyo mata?" 


Ta yi shiru tana kallonta, sautin muryarta ya sauya a wannan lokacin. Kan Salima a sunkuye yake, bata amsa ba, haka nan ba ta dago ba. 


Saifuddeen ya girgiza kai ya mike zai fita Hajiya ta ce "Koma ka zauna". 


Ba da son ranshi ba ya koma ya zauna yana kallon wani gefen daban. Baya son wannan sasancin da Hajiya ke son yi masu, don a ganinshi Salima ba ta horu ba tukun, da sauran lokaci, amma ba don ya daina son matarshi ba. 


Sannan shi yanzu kwata-kwata ta salibe mishi baya bukatar cigaba da zama da ita. Baya ganin kowacce diya mace da gashi aka, sai RAK! 


Hajiya bata kuma bi ta kanshi ba ta koma kan Salima, ba tare da ta ci gaba da bukatar furucin bakinta ba ta ci gaba da bayaninta.


"Rukayyah ta samu shafewar tunaninta na baya kwata-kwata. Yaya kuke kiranshi da Turanci oho".


Salima ta dago cikin sauri ta dubi Hajiya, jajayen idanunta cike da bidar karin haske. Hajiya Umaima ta gyada kai, ta ce "Eh, abin nufi, ba zata kuma tuna abin da ya gabata a rayuwarta ba. 


Babu kuma kayyadadden lokacin da za a iya cewa a cikinsa zata tunan. A halin yanzu zancennan da nake miki komi sai an koyar da ita, ba tasan kanta ba, tamkar yaro sabon haihuwa…..."


Cikin matsananciyar fargaba da karkarwar murya ta ce "Na gane (loseof memory?)" 


Hajiya ta gyada kai. Jikinta ya yi sanyi kalau, jijiyoyin jikinta suka saki. Yawun bakinta ya kafe ko motsi ta kasa.


 Nauyi da nadama suka yi mata dabaibayi ta kasa dagowa ko na sakan daya ta dubi sarakuwarta. Hajiya ta ci gaba da cewa.


"Sai hakan ya janyo sauyawar al'amarin zuwa yanda kike zarginsa. Kinga dai da farko Rukayyah tana da wanda zata aura, ko zuwan da ta yi rigimar aurenta ce ta kawota.


 A sanadiyyar lalurar nan da ta sameta ta dalilinki, mijin ya ce ya fasa, bayan mahaifinta ya tara mutane zai daura mata aure. 


Ban san ya aka yi ba, sai ji nayi an daura auren da Saifud…."

A razane ta dago, manyan idanunta suka fito kuru-kuru, ta katseta cikin shakakkiyar murya,

 "Wane Saifuddeen din?"


Ya fanshi uwarsa ta hanyar kai hannunshi ya nuna kanshi

 "Ni Saifuddeen din......." 


Kamin ya rufe baki Salima ta fasa kara mai gigitarwa wadda ta fiddo Yagana da gudu don ganin abin da aka taru aka yi wa 'yar uwarta.


 Ko kamin ta idasa sakkowa Salima ta kaiwa kwalar Saifuddeen cafka da dukkan hannuwanta biyu cikin kuka ta ce 


"Wallahi baka isa ka yi min tozarcinnan ba, Ni nasan munafurci ne kuka taru kuka kulla, kuma wallahi bazan yarda ba, sai dai ka zaba ko ni ko ita…….." 


Daga shi har Hajiya baki suka bude cikin mamakinta. Amma ko motsi basu yi ba. Salima kuma ba ta bar fadar duk abin da ya zo bakinta ba, bata kuma sakeshi ba tana kuka sosai da hawaye da majina.


 Babu irin tunanin da bai shigi Saifuddeen ba a wannan lokacin. Ya doketa ne ko ya mareta? Ya yi kwallo da ita, ko ko ya kakkaryata? Wata zuciyar ta ce duka ko mari basa maganin mahaukaci.


Cikin nutsuwa ya ce "To cikani, inyi miki bayanin yadda muka yi muka kulla munafurcin". 


Ta kuwa cikashi ta ja dunga, hannu a kugu na mai shirin dambe, shi kuma sai ya soma binta, idanuwannan farare kal sun rikide sun juye kamar na bakin kumurci. 


Bata fasa ja da baya ba, shi kuma bai bar biyarta ba. Ba karamin razana ta yi da tensiondin da ta ganshi ciki ba. Bata tsaya ba, sai da ta dangana da karfen bene wanda ya kareta daga yin tuntube ta fadi, jikinta yana ta kyarma. 


Ya tare gaba, ya tare baya, ya tare hagu, ya tare dama. Ba da komai ba, sai da GIRMANSA da KWARJININSA. Wanda ba duk maza Allah ya mallakawa ba. Ya ce 


"Idan son da nake miki shi ne zai zamo ajalina... Ni Saifuddeen na sakeki saki daya, biyu......" Allah Sarki! 


Da gudu ta taho duk da ciwon kafarta ta cimmasa, ta kai yatsunta na dama ta toshe mai baki, hawaye na zubar mata, ta ce 


"Kaicon zuwana gidannan don na gyara! Kaicon abin da yasa na tako kafata a gidanka don na gyara aurenka!! A gabana Saifuddeen?" 


Ya janye hannunta, ya ce "Wallahi-wallahi Hajiya ba a haifi matar da zata dinga kira min Uwa munafuka in ci gaba da zama da ita ba... Ba a haifi matar da bazata dinga ganin kimar iyayena ba, in ci gaba da sonta ba... A da kam na yi wannan kuskuren, amma a yanzu na gode Allah da ya fitar da ni daga halaka... don haka na karasa Salima... na sakeki saki UKU!"


Hajiya sai ta fashe da kuka, ta ce, "Ka gyara furucinka, ka gyara na ce in ba so kake in yafeka ba Saifuddeen……..". 


Salima ta murje hawayen idanunta, ta nunata da dan yatsa ta ce "Munafukar banza, munafukar wofi, me kuma ya rage bayan hakarki ya cimma ruwa?


Na ji an sakeni, kuma zan tafi ki kawo wa Saifuddeen wadda kike so. Sai dai kafinnan ina mai sanar da ke cewa, daurin auren Saifuddeen da Rukayyah na gani, amma banga zamansu tare ba.


 Don haka ga dakina nan na bar miki, ke ki zauna da shi a madadina, amma ba dai Rukayyah ba.


Idan kuwa har Rukayyah ta zauna da shi, to ni din bana numfashi…….." 


Da gudu ta juya ta haye benen don tserar da numfashinta daga shakar da Saifudden yai nufin yi mata, Hajiya ta rikeshi. Ya ce 


"Idan gidan na Ubanki ne, to ki hana Rukayyah shigowa. Mahaukaciya, dabba, iyayenki kam sunyi asarar haihuwa. Ba abin da aurenki ya karar min, sai dana sani…...


Kuma yadda kika sa hawayen mahaifiyata ya zuba a dalilina, sai naki ‘ya’yan sun saki fitar da na jini. Rukayyah kuma ki zuba ido, sai kinga jikokinta ba ma 'ya'yanta ba cikin gidannan, insha Allahu. Ta warke, ko bata warke ba......" 


Akarshe dai hawaye ne suka balle masa, na tsabar bakin cikin da bai san ranar da zai gushe daga zuciyarshi ba, akan furucin da Salima ta yi mishi.

 *****

A

bubuwa sun taru sun cakudewa Saifuddeeni, a gida ba shi da sukuni a dalilin fushi mai tsanani da Hajiya ta ke yi da shi akan sakin da ya yiwa Salima. Furucinta na karshe wanda ya girgizashi 

“Wanda ya kasa sanin darajar mace daya, ai ba abin a dauki ta biyu a kara masa ba ne". Gaisuwarshi kurum ta ke amsawa, daga wanna bata kara tofa masa.


A ganinsa Hajiya ba tayi masa adalci ba tunda a gabanta akan idonta komi ya faru. Cin zarafin da Salima ta yi mata ko da diamond aka kerata baya jin zai iya ci gaba da daga ido ya dubeta. Balle har ya ci gaba da iya rayuwar aure da ita. 


Koda Alhaji ya yo waya ma don ya sanar da su saukarsu lafiya Hajiyar ta fada mishi sakin da Saifuddeen ya yiwa Salima a gabanta, amma ba ta fadi cin zarafin da ita Salimar ta yi mata ba. Shi ma ya yi ta yi mishi na shi fadan ta inda yake shiga ba ta nan ya ke fita ba, fadannan na Alhaji da ya fi komi gigitashi.


Ya kuma ce ya yi zamansa baya bukatar ganin kafarsa a India in sun gama zasu taho ya kula da ofis. To a ofis dinma baya da sukuni don tunanin halin da Rukayyah ke ciki shi ke addabarsa. 


Haka kawai hankalinsa bai kwanta da wannan asibitin nasu Jabed ba, don dai yasan Javed ba likitan kwakwalwa ba ne, bai kuma san yadda sukai suka kulla maganar ba. Sannan ba a nemi jin ra'ayinsa ba. 


Idan ya yi wannan tunanin sai ya ja tsuka tsut-tsut shi kadai don ma dai yawan aiyukan da ke gabansa na dauke mishi hankali.


A wurin Mama Rabi kadai ya ke samun sauki wadda ke debe mishi kewa da hirar Rukayyah idan ya dawo ofis ya biyo gidan. 


Ta cika mishi tumbi da abincinta mai dadi wanda anan Rukayyah ke daukan kwas har ta yi wanda ya fi na Rabin. 


Hajiya sha'aninta ta ke ba ruwanta da sabgarshi, shi da gidansa sai lokacin kwanciyar barci.


Munaya an koma gida Jalingo don hutunsu ya kare, sannan patientdinnata ba ta nan. Amma ta ce da Hajiya da Yaya Rukayyah sun dawo ta tura a daukota, ko ba a yi musu wani hutun ba. Hajiya ta ce 

"Insha Allahu Munaya".


A satin Nafisa ta zo ganin gida daga Jos zata yi sati tare da danta Abdulsamad wanda ya fara dabo. Saifuddeen ya ji dadin zuwanta matuka, duk sanda ya dawo ofis suna tare da 'yar uwarsa suna tattauna matsalolinsu da hanyoyin warwaresu. 


Nafisa ta yi alkawarin zata shawo mai kan Hajiya ta sakko daga fushin da take yi da shi akan sakin da ya yiwa Salima, wanda a cewarsa har abada he has no regret for it".


Don haka bayan tafiyar Saifuddeen yau da dare, Nafisa tana shafawa Hajiya ‘mantholatum’ a kafafunta kamin su kwanta, ta yi murmushi kamar ba tasan me suke ciki ba, ta ce 


"Wai ni kuwa Hajiya dama ina so in tambayeki, me Yayana ya yi miki tunda na zo gidannan na ga kina shashshare shi?" 


Hajiya ta balla mata harara ta ce "Au, sai inyi ta washe masa hakora babu gaira babu dalili?"


Ta yi dariya ta ce "Ba haka nake nufi ba. Naga da ai ba haka kike mishi ba, kuna hirarku da dariya gwanin sha'awa kamar ba dan fari ba. 


Amma yanzu sai dai mu yi ta hirarmu kina jinmu baki tsoma mana baki, ko kuma ki tashi ki bar mana wurin, haba Hajiya! Da me yaya Saifuddeen zai ji? 


Kin san dai rabuwar aure ko babu so akwai ciwo, balle kuma soyayya irinta Yaya Saifuddeen da Salima, wanda shi ya yi ne don ya kwatar miki martabarki, amma ba don baya son matarsa ba, koko da zullumin halin da Rukayyah ke ciki, wadda kiri-kiri kun hana masa zuwa ya ga lafiyarta, ko ko da tashin hankalin fushinki gareshi wanda ya fi dafin kunama hatsari a gareshi?"


Jikin Hajiya ya yi sanyi, ta yi shiru na 'yan dakikai bata yi magana ba. Zuwa can ta ce 


"Nafisa duk ban ki ta taki ba, amma sabida Allah Saifuddeen karamin yaro ne da zai yi sakin da Allah ba ya so har uku, kuma akan idanuna kowanne irin laifi zata yi masa?


 Sabida Allah me iyayen yarinyarnan zasu daukeni idan suka ji akan idona hakan ya faru ba tsohuwar banza ba?" 


Nafisa ta ce 

"Maida dan kowa naka yana da kyau, don idan ni aka yiwa hakan ba zaku ji dadi ba. Amma su mai ya hana su yi mata tarbiyyar zaman aure? Wallahi ko ni ce baban Abdul ya yi miki haka ko shi ne autan maza na kare zama da shi a duniya.

 Ki yi hakuri Hajiya ki sawa Yaya Saifuddeen albarka. 


Ki yi mishi addu'a kawai akan Allah ya sa hakan ne ya fiye mishi ALHERI". 


Hajiya ta girgiza kai, ta ce "Shi kenan ya wuce, Allah ya yi muku albarka gaba daya, ya bawa Rukayyah lafiya". 


A nan kuma sai idanunta suka cicciko. Nafisa ta ce "Amin, mun gode Hajiya, Allah ya bar mana ku". 


Da haka Nafisa ta sasanta Saifuddeen da Hajiya. 

*****

A DELHI (India)

C

ikin wani asibitin kudi na kwakwalwa da ke cikin birnin Delhi din kasar Hindu, Rukayyah ce kwance bisa siririn gado da na'urori rankatakaf bisa kanta, bayan an fiddota daga dakin tiyatar kwakwalwarta.




 Dr. Javed da sauran abokan aikinshi sun bada tabbacin bada jimawa ba Rukayyah zata warke koda ba ta warke da zarar ta bude ido ba.


Koda Rukayyah ta farfado su kan su Alhaji basu ga wani sauyi ba. Kwana daya, biyu, uku har bakwai. Don haka jikin Alhaji a salibe ya soma yi masu shirin dawowa.


 Koda suka dawo jiya-i-yau. Saifuddeen bai yi wani mamaki ba, don dama jikinshi ya bashi Jabed yagar Alhaji kawai ya so yi, in banda haka ina gamin likitan cutar manya da cutar kwakwalwa?


Don haka gaba dayansu kowannensu jiki a sanyaye ya ke, banda Saifuddeen. Don shi bai ga dalilin da zai sa su damu kansu kan abin da Allah ya hukunta ba. 


Idan haka Allah ya ce Rukayyah zata rayu, har zuwa karshen rayuwarta babu tsimi babu dabara. And he luv her as such (yana son kayarsa haka).


A ranar da suka dawo bai samu shigowa gidan ba sai dare. Tuni Rukayyah ta jima da yin barci a lokacin. Alhaji ya sauko daga saman bene ya cimmasu a falo shi da Hajiya, ya zamo daga cikin kujera suka gaisa ya koma mazauninshi. Alhaji ya kuta ya ce


 "Anya Saifuddeen Javed ya taki gaskiya? Ni fa ban gane wa wannan medication da aka sa na narkar da miliyoyina aka yiwa Rukayyah ba. Asibiti wani dan kankani, sannan shi ba na gwamnati ba…..." Ya sake yin kuta, ya ce, 


"Kuma aka shiga da ita tana bacci, aka fito da ita tana ta bacci…….." 


Saifudden na danne dariyarsa bai dai tofa ba. Alhaji ya sake yin tunani ya yi tsaki,


"…... dani ya ke zancen, har nan zai kwaso siriran kafafunsa ya zo ya sameni sai ya bani rubutaccen record na duk treatmentdin da suka yi mata, da alama ya raina mun hankali, don ban karanci aikin likita ba. 


Na ce UK zan kaita ya ce, a'ah kasarsu Indiya, ni kuma kamar wanda aka tsafe na biye masa ya yi ta tatseni kamar hanji".


Hajiya da Saifudden ba su san sanda dariyar ta subuce ba. Hajiya ta ce "Ba mamaki tsafin mana ya yi maka, baka san komi ba'indiye zai sa gaba sai ya fara tsafeshi ba?"


Saifuddeen bai yi niyyar tankawa ba, amma da yake dama tafiyar da aka yi ba da noticedinsa ba, ta kulleshi don haka ya gintse dariyarshi ya ce 


"Nan gaba in za a yi irin wannan al'amari sai a daure a dinga shawara Alhaji".


Alhaji da takaici ya kashe bai samu damar balbale Saifuddeem ba, ya karkade babbar rigarshi ya fice daga falon yana kara maimaita Javed zai zo da kafafunshi har gida ya sameshi.

Saifuddeen ya sauko daga kujerarshi ya zauna sosai dirshan daura da kafafun mahaifiyarsa. Ya nutsu sosai. Alamu ne na bakinshi na dauke da muhimmiyar magana. Ita ma ta tattaro dukkanin hankalinta akansa ta ce,

 "Yaya ne Babangida?”"Muhimmiyar magana ce Hajiya". "To ina sauraronka". 

"Jiya da dare na gabatar da istikhara ta musamman akan al'amarin Rukayyah. Na ga haske mai yawa a ciki. Na nemi zabin Allah game da rayuwarta, abin da Allah ya nuna mini shi ne cikin tsananin akwai sauki. 

Na wayi gari kawai da son hawa internet wanda ba abu ne da ke cikin hobbiesdina ba. 


Ban jima da fara surfing ba, na ci karo da wani DR. AL'AMEEN BELLO MAKARFI, kwararren likitan kwakwalwa ne a MIAMI, da ayyukan da asibitinshi MERITIME ke yi. 


Babban abin da 'MERITIME' suka kware akai shi ne 'curing amnesia'  kowacce iri ce. Tun daga mafi munin (anterograde) zuwa irin ta Rukayyah. Duk da sunce tsakanin (post-traumatic) da (anterograde) har yau an kasa banbance mafi munin. Amma suna iya treating kowacce. 


Jikina ya bani akwai ALHERI a ciki, ki barmu mu je Hajiya. Alfarma daya nake nema kada ki hada mu da kowanne dan rakiya. 


Na yi alkawarin zan rike amanar 'yarki, kamar yadda zan rike amanar jariri. Ki fadi duk abin da ba kya so in yiwa Rukayyah, na yi alkawari... zan yi... komi tsaurinsa. Amma kada ki hadamu da kowanne dan rakiya".


Hajiya ta yi dummmm! "Miami?" 

Ya gyada kai, "Eh, Miami ne".

"To amma don me zaka ce ba zaku tafi tare da kowa ba?"


"Sabida ina tunanin Allah ya halasta hakan?" Ta jinjina kai (lallai dan jiya, da na yau ba daya ba).


"Ka fadi gaskiya Saifuddeen…... Allah ya kiyaye hanya, ya bada nasara, ya jishshemu ALHERI". 


Ya yi murmushi ya more... 

“baki gaya min abin da kike son in alkawarta miki bazan yiwa 'yarki ba, har in dawo miki da ita?"


 Hajiya ta fiddo idanu dukka akansa, ta ce


"Yadda ka dauketa lafiya, daga dakina ka dawo min da ita lafiya. Ban yadda mu'amalar auratayya ta shiga tsakanin ku ba koda da tsautsayi ne... har sai Allah ya bata lafiyarta. 


Har sai ta furta da bakinta cewa ta karbeka a matsayin mijin aurenta..... har sai ta furta cewa tana sonka matsayin uban 'ya'yanta... zaka iya wannan alkawarin ko ba zaka iya ba?????" 


Ya sake murmusawa, abinnan da Hausawa ke kira (ko baka furta ba……..)


"Na yi miki wannan alkawarin Hajiya, na yi Hajiyar Rukayyah!" Ta ce 


"To zan sanar da Alhaji, ka ci gaba da shirye-shiryenka Allah ya bamu sa'a". 


Ta tashi ta bi bayan Alhaji, shi ma ya kada kan mota ya nufi gidansa. Ba a jima ba ya dawo da jakunkunan kayansa ya ce ma Yohon ya shiryasu a sassanshi na fil'azal da ke cikin gidan. Daga nan ya hau internet a (Study-room) ya ci gaba da bincike. 


Masu gidan sai wayar gari suka yi suka ganshi cikin gidan, da Alhaji yai magana ya ce ai shi ma ya dawo kenan idan ya koma gidanshi, to tare da Rukayyah ne.

Alhaji bai ce komi ba. Rabi ce ta bashi karin kumallo. Cikin kwanaki biyu rak duk wasu shirye-shiryen da ya kamata ya gama su. 

Ana-i-gobe zasu tafi ya shigo cikin gidan ya tadda Hajiya a falo. Ya zauna bisa kilishi ya tankwashe kafa, ta dago ta yi masa kallon rahmah kafin ta tura mai filet mai cike da dafaffiyar gyada ta ce "Bismillah". 

Ya dauki guda uku ya tura mata filet din yace “Hajiya ina muka samo gyada (tubis-tubis?)”. Ta ce


“Rabi ce ta dafa ta sammani". Ya ce "

Na kammala komi, da yardar Allah gobe zamu daga". Ta ce "Allah ya yarda". 

Suka yi sallama cike da kaunar juna.

                     *****

[12/17/2019, 19:17] Takori: A MIAMI

J

irgin American-Airways ya sauke Saifudden da Rukayyah a kasar Amurka, ranar lahadi, da misalin karfe biyar na asubahi. Bayan kammala duk wasu (immigration check) ya sake kwasarsu zuwa MIAMI. Already motar asibitin MERITIME na jiransu da chauffer ya debesu zuwa hotel mai kankantar tsada.


Abu na farko da Saifuddeen ya fara shi ne, kiran Dr. Al'ameen a waya bayan da ya sauka kasa ya sayi layi ya cire layinshi na Nigeria ya sanya. Suka yi arranging komai da payment in cash kamar yadda Saifuddeen ya fi so a kullum. 


Ya dawo dakin ya tadda already Rukayyah ta yi barci da abayarta, da mayafin da takalmin duka babu wanda ta tube, ta yi mikewarta akan gadon.


Yana da bukatar ya kwanta a bayanta ya huce gajiya, wata zuciya ta ce "Akul". Ya yiwa kansa murmushi ya fada toilet ya sakarwa kanshi shower mai dumi. Sai da ya tabbatar duk wata gajiya ta fita daga jikinsa, kana ya fito. 


Ya danna kararrawar kitchen ya yi order duk abin da ya ke so, da wanda ya kamata Rukayyah ta ci. Cikin 'yan mintuna yaron hotel din ya kawo.


Duk yadda ya ke kokarin controlling kansa kada ya rabi Rukayyah ya kasa. Abincin sam ya fice masa akai, muddin ba tare da Rukayyah zai ci ba. 


Ya mike ya jingina da bangon kofar shigowa, hannuwansa sarke a bayansa. Ajiyar zuciya ya ke saukewa akai-akai da sauri-da-sauri. Bai taba ganin mace mai diri da kirar Rukayyah ba (coca-cola -bottle -shaped) yadda Hausawan mu ke cewa.


Da sauri ya kwanta a bayan Rukayyah, a lokacin da juriyar da zuciya da gangar jiki keyi suka gaza, yana maida numfashi da sauri da sauri mai cike da godiyar ubangiji. Nauyinshi bai kassarata ba, haka dumin jikinshi ya kareta daga sanyin garin Miami, wanda a yawancin lokuta ya ke kasancewa tamkar na kasar England.


 Ba irin su Rukayyah ne matan da ake kaiwa ‘Miami resort’ a shimfide ba, su sai dai a shimfidesu akan gadon aure. Banda haka a lokaci irin wannan dacewa yayi ace a Mami resort suka karasa suka cinye wannan ni’imtaccen yammaci mai dumbin muhimmanci da tarin tarihi a gareshi.


Babu inda bai nemo ya lalubo yau a Rukayyah ba, wadda dadin hotkiss  ya taso daga nannauyan barci, aka yi ta aikin kwasar lada, amma alkawarin Hajiya yana yawo a kansa. Yana amsa kuwwa cikin kwanyarsa. Yana rage kuzarinsa, yana dakusar da sha’awarsa, wata irin gigitacciyar sha’awa da bai taba ji a rayuwarshi ba. Yana daya daga cikin mutane masu muhimmanta alkawari.


"Hakan ma na gode, hakan ma is o.k…". Shikadai yake maganar kamar zautacce. Cancarakas ya dauko Rukayyah sai toilet. shower ya sakar mata, wadda dolen-dole ta sa ta wartsakewa. Ta bude ido a kasalance ta ce,

 "Saifuddeen". Shima yace, "Sakinatuddeen (watau wukar addini, idan shi takobin addini ne), ki rabani da wannan sunan bai yi dai-dai da bakin baRAK!


Don't I told you earlier? Ki ce min sweety…..???". Yana fadi yana cizge kayan jikinta yana jefawa a kwandon kayan datti, amma a wannan lokacin bra da panty ma basu tsira ba.


Sabon passionate kisses, wasu irin deeeep kissesthat deepens........ kaunarsa zuwa Rqayyah, wanda Rukayyah bata san su a duniyarta ba. Bata san abinda ya kai dadin su a duniya ba. Abin da zan iya cewa kawai shi ne, Saifuddeen bai taba samun macen da ya ji yana so har tsoka da bargon jiki irin Rukayyah ba. Irin wannan passionate kiss ba’a samunshi a waje, a matan banza ko a uwargida, sai Allah!


Ya figo babban tawul ya nada mata, yana usingkaramin wurin goge gashin kanta da ya jike. A cikin zuciyarshi kam addu'a ya ke Allah ya ba shi ikon cikawa Hajiya alkawarinta, wanda ba alkawarin Allah ba. Gaskiyar wani bature da yace


 “Vow, wato alkawari….easy tosay….difficult to fulfill… 

Amma ance a bi uwa, a bi uwa, abi uwa kafin ace a bi Uba. May be abinda ita ta hango shi bai hango ba. Ko tsahon shekara dari ne zai cika alkawarinta don ya tabbata bazata taba yin abinda zai cutar das hi ba. 


Zai rikewa Hajiya alkawarinta tunda ai yana refreshing wanda ita ma Hajiya tasan ba za a iya kaucemawa ba koda ace kuwa ta hado su da dan rakiya ne.


Cikin kayanta ya zaro mata riga da siket masu fadi da 'yar matsa daga kirji ruwan zuma da mayafinsu, ya mika mata, ta amsa bata sa ba, ta ajiyesu gefe hankalinta na kan abinci. 


Da tawul din jikin nata ta zauna ya yi servingdinta a farin filet mai fadi, tana ci tana kallonsa yana kasheta da murmushi. Har suka gama cin abincin idonsu akan juna kamar glue ko ko magnet ke jansu.


Karfe hudu dai-dai na yamma aka bugo musu kararrawa mai sanar da su ana son ganinsu a kasa. Direban MERITIME ne ya zo ya kwashesu zuwa asibiti.

 ******

D

r. Al'ameen Bello Makarfi, wani irin mutum dogo murdadde dan asalin garin Makarfi ta Jihar Kaduna. Eh, jikinshi ya nuna mutumin Makarfi ne. Yana zaune bisa makeken teburinshi wanda ke shirye da takarduda na’urori masu kwakwale birjit. 


Ya mike suka yi musabiha shi da Saifuddeen bayan da secretary ta isar da filedin Rukayyah. Suka ci gaba da tattaunawa akan al'amarin cikin harshen Hausa. 


Saifuddeen ya zamo inquisitive sosai akan Al'ameen, bahaushe haka tsantsa cikin likitocin Amurka! To amma me zai tambaya akai? Bahaushe ne na usul. Abin mamaki baya karewaa duniya.


Aka bude kofar cikin sallama, farar mace gajeriya ta shigo, wacce ba zaka banbance farat daya daga kabilar da ta fito ba. Mai dakin Al'ameen ce, IHSAN, ta ce da shi cikin harshen Hausa 


"Doctor na gama zan wuce gida haka in huta". Idonta akan Rukayyah, da alamun tambaya, ya ce 

"Sabuwarpatient ce daga gida Nijeriya". 


Sai ta dauke kai da hankalinta ta maida akan mijinta da alama bata son maganar gida Nijeriya, tunda daiba yarda zaiyi su koma ba, ba abinda ambaton kasar ta Nigeria ke sanya mata sai kewa da bacin  rai. Don haka tayi amfani da karin maganar nan na hausawa a duk lokacin da aka ambata mata Nijeriya mai cewa. .....”abinda kasan bazaka samuba ,hada shi da BANA SO. .... tunda Dr. Al'amein ba yarda zaiyi yayi mata abinda take son ba,wato su koma gida. 


"Ni kam na fi son in jiraka". Idanunta a gajiye.


Sama-sama ta gaisa da Saifuddeen ta dau jarida a tebirin doctor ta koma nesa da Rukayyah tana nazari. Hankalin Al'ameen na kan Ihsan da tunanin first treatment da za a dora Rukayyah akai, yana kuma tunanin yaushe Ihsan zata samu abinda take so daga gareshi na su koma gida ne? Kuma ya  zaiyi ya fahimtar da ita hujjarsa na kin son komawar wanda gundarine kundi guda na rayuwarshi ta baya wanda bata sani ba. Shikam wannan rayuwar da yake ciki ta fi masa kowacce dadi da dai ya koma yana taya iyayensa mata kishi, (Duba SIRADIN RAYUWA).


Ya dauki wayar ofis ya kira Dr. Rehab, ya shigo cikin 'yan mintuna suka yi 'yan maganganu ya fita. Cikin 'yan awanni Saifuddeen yana gamshe da irin kulawar da ake bai wa Rukayyah daga likitoci baturai, ba'indiyai, karkashin jagorancin Dr. Al'ameen.

An shigar da Rukayyah gaba dayanta cikin wani inji a kwance babu alamun rai a tare da ita. Kwata-kwata sun dawo asibitin kenan, sai sun gama treatingdinta.


Sai karfe goma na dare ya koma hotel ya rama sallolin magriba da isha. Bai iya ya yi barci ba a wannan daren, har goshin asubahi yana neman nasara akan aikin Rukayyah daga azza wa jallah.


Kwanaki uku da suka biyo baya sai dai ya ga Rukayyah cikin na'urori, bai da masaniyar tana numfashi ko a'ah. 


Lallai ilmi iri-iri ne, Saifuddeen yace a zuciyar sa, babu bayanin da Dr. Al'ameen ke masa (ina ruwan in ka damu da sani ka je ka karanta).


Iyakaci idan lokacin sallah ya yi, ya je ya bada farali a ko ina ya samu cikin asibitin. In ya ji yunwa ya fita restaurant. 


Duk wayoyinshi ya kashe ko Hajiya da Alhaji ba ya so su nemeshi sai ya samu kwakkwarar madafa.


Yana gabatar da addu'o'i na musamman akan Rukayyah, kuma Rehab na lallabashi da dadadan kalamai a koda yaushe.


 Basu cika samun lokaci da Dr. Al’ameen ba, sabida yawan ayyukan da ke gabansa. 

                        *****


A

n samu the same case da na Rukayyah a satin daga Czech Republic. Don haka majority aikin Al'ameen a watan agusta shi ne na Rukayyah da Rebecca, wadda ita accident ta yi.


An yiwa Rebecca aiki ranar monday an samu sauko da jijiyar da ta danne tagomashin tunaninta. Bata farfado daga allurar tafi-da-ranka ba, duk iya kokarin likitocin sunyi ba a samu Rebecca ba, rai ya yi halinsa. 


Don haka a satin in ka ga Saifuddeen da yadda ya kade, ya kare, ya rame sai ya matukar gigita mai kaunarsa bare iyayensa. Ya kuma ki bude waya. 


Duk kokarin Alhaji na ya sameshi ko ta e-mail ne Saifuddeen ya ki. Kullum ka ganshi da dogon carbi da zulumbuwar shadda, sai karan hanci idanun sun zurma ciki sosai. 


A wayewar garin ranan alhamis aka shiga da Rukayyah tiyata na karshe. 


Ya fito ofishin Rehab ko gani baya yi suka yi karo garam. Daga idonnan da zai yi suka yi ido hudu da Alhaji, sai Alhaji ya mika hannuwa duka ya rungumeshi.

Saifuddeen bai taba yin kuka ba a rayuwarsa sai yau. Kwance ya ke lum, a kirjin Babansa da yake tsawonsu daya. Kuka yake sosai cikin sagewar gwiwa da al'amarin, ya ce 


"Alhaji idan na rasa Rukayyah ya ya zanyi? Ina zan saka rayuwata?" 


Alhaji ya ce "Dukkaninmu Saifuddeen daga Allah muke, kuma gareshi zamu koma. Idan mun rasa Rukayyah sai in baka Nafisa ka aura ba shi kenan ba?" 


Nafisa da maigidanta Abdulhasib dake gefe suka rungume juna, suka hada goshinsu suna murmushi. Alhaji da Saifuddeen sun matukar basu dariya. Wato saboda son dan sa da gigicewa Alhajin ya ma manta wacece Nafisa a gareshi?


Asi da itama ke gefe ta ce "To ka gani Alhaji, su Nafisa dariya suke maku". Alhaji ya kamo hannun Saifuddeen suka dawo kuejrun waiter suka zauna a tare. Ya ce


 "Dalilin wannan kanjamewar nake son ji da wannan kasumbobin". Yana fadi yana taba kashin wuyan da kasumbar, ya ce


 "Haka nan nima na budi ido na ganni Alhaji". Suka sake rungume juna.


Ya ce "Mai yasa ba a taho da Hajiyata ba?" Ya ce "Tana Jalingo, tare da Amina da Rabi. Ta ce ba zata iya zuwa ba, idan Rukayyah ba zata warke ba, a maida mata ita haka".


Bai iya ya ce komi ba, ya koma kallon Asi ya ce "Abin da kike ma mijinki ba kya kyautawa, ke ba kishiya ba ki dinga tafiya kina barinsa". 


Ta ce "Ai yaran sun isheshi hira, barni inji da lafiyar 'ya ta".


Kwanansu biyu da zuwa Rukayyah na dakin hutu, har zuwa lokacin ba a sauke mata na'urorin ba. Sai dai Al'ameen ya basu tabbacin cewa Rukayyah allura ta saketa kuma ta farfado, wannan ne ya dan sanyaya musu. Hatta abinci sai ta hanci ake dura mata.


A haka suka share sati. Duk aiyukansu sun koma hannun manajojinsu. A wata safiyar juma'a aka sauke wa Rukayyah duk na'urorin da ke kanta.


 Farin ciki a wurin kowa ba sai an fada ba, su kam su Alhaji sun saddakar ko Rukayyah ta warke ko bata warke ba, gida zasu koma Allah ya bata lafiya, kada Saifuddeen ya ji labari.


Shi Saifuddeen ya shiga gari ne ya sawo musu abinci, Asi da Abdulhasib sun shiga kasuwa yin 'yan saye-sayensu don a ranar shi Abdulhasib zai koma dama excuse ya dauka a ofis. 


Asi ce kawai a dakin tana 'yan kaye-kayenta a lokacin Alhaji yana barandar dakin yana waya. Rukayyah da ke ta barcin da babu wanda ya san dalilinsa, sai likitocin ta motsa kafarta ta dama.


Asi bata kula ba, sai sanda Rukayyah ta kai da yin mika. Ta yi salati a hankali ta mike sosai ta bude fararen idanunta, wadanda suka kankance suka yi jawur tana kallon Asi.


Da fari Asi waje ta yi niyyar yi da gudu ta kirawo Alhaji, amma sai ta kirayi sunan Allah, nutsuwa ta zo mata. Suna ta kallon-kallo ita da Rukayyah.


 Ta danna kararrawar ofishin Al'ameen wadda ya ce, duk lokacin da Rukayyah ta bude ido a danna. 


Ta koma bayan kyaure tana ta tsuma. Har Dr. Al'ameen ya iso Ihsan biye da shi ba ta yi motsi ba, ita kuma Rukayyah bata fasa kallonta ba.


Ya fara aune-aunenshi akan Rukayyah cikin gamsuwa da godiya mara iyaka ga Allah cikin zuciyarshi, sannan ya rungume Ihsan ya rungume Rukayyah da ke kwance, ya gyara mata hargitsewar gashin kanta cikin ribbon dai-dai sanda Alhaji da Saifuddeen suka turo kofa suka shigo. 


Rukayyah na tambayar Asi a hankali ta samu accident ne?


Asi ba amsa, sai baki da ya ki rufo. Ta shiga daddanna waya wai zata yiwa Hajiya albishir ta kasa kama lambar. Bata yiwa Saifuddeen wani kallo mai muhimmanci ba, hankalinta na kan Alhaji, rabi yana kan wannan doctor.


Ya yi mata murmushi ya ce "Congratulations Mrs. Rukayyat, for getting well soon". Ta ce 

"Thank you doctor, na suma ne? Ko na samu ciwo?" Ya ce 


"Kin samu shafewar tunani na lokaci mai tsawo, sakamakon fadowa daga bene, wanda ya haifar miki da post-traumatic amnesia. 


Munyi aiki cikin nasara a kanki Rukayyah, mun wanke jinin da ya sauko ya bata miki kwakwalwa, you are now in your full sense, sai ki gode Allah!".


Rukayyah ta ce "Na gode Allah, na kuma gode muku Doctor".


Saifuddeen sai ya koma bayan Alhaji ya lafe, kamar maras gaskiya. Watakila hakan na da nasaba ne da halin ko in kula da Rukayyah ta nuna a gareshi?


 Duk farin cikin da yake ciki na farfadowar Rukayyah sai ya ji gabansa yana faduwa kuma komi na duniya ya fice mishi aka.


Alhaji ya juya ya rungume Saifuddeen. Hawayen Saifuddeeen na disa a kafadunsa. Bai san abin da ya razana Saifuddeen haka ba. 


Ya dauka hawayen farin ciki ne suke shading tare? Bai san cewa na Saifuddeen na tararradi ne ba.


A hankali ya zame ya fice daga ofishin ba tare da kowa ya farga ba. Bai son Rukayyah ta kara fargawa da shi a dakin.


Alhaji ya matsa gaban gadon ya kama hannun Rukayyah ya ce "Rukayyah, alhamdulillahi mun gode wa Allah, muna kuma rokonshi ya sa iyakar al'amarin kenan".

A cewar Al'ameen akwai sauran bukatar Rukayyah ta huta sosai zuwa sati na sama. 


Ga mamakin Alhaji, Saifuddeen ya ce shi gida zai koma tare da su Nafisa, inyaso Alhaji da Asi su zauna su taho da Ruqayya. Hakan kuwa aka yi. 


Jirgin washe gari su Saifuddeen suka biyo, ya dawo ya kama harkar office da dukkan attentiondinsa, yana fadi a ransa, tunda dai an riga an daura, ai anyi mai wuyar. Ta dawo din komi ta fanjama-fanjam, kuma ance karshen alewa kasa.Kuma tun ran gini ran zane.....sannan komai nisan jifa kasa zai fado.

Ya sani Rukayyah cikin hankalin kanta ba abokiyar shirinsa ba ce, balle kuma akai ga zancen aure a tsakaninsu. Don haka ya ga abu mafi sauki kuma mafi a’ala a gareshi shine ya kama kansa ta hanyar cika bujensa da iska.

                      ******


A

karshen satin su ma suka dawo, Rukayyah fes da ita. Da gani ka ga wadda weatherdin Miami ya karba, sannan ta makaro trollies da shopping kamin su taho na kayan amfaninta, kai ba zaka ganta ka ce ta taba yin wani ciwo ko kankani ba.


A washe garin dawowarsu ya isko ta gidan tana waya a falon kasa, ko da wa ta ke magana? Oho! Sai kyalkyatar dariya ta ke abinta. 


Sai da  yai tsai da ransa ya fahimci da Nafisa ne don dai ita Rukayyah ba ta da wata katamammiyar kawa tun bayan barinta makaranta, ba ta kuma neman wata da suka yi karatu tare ba.Takan kira kawayen makaranta a kullum da wai haduwar makaranta rabuwar bakin gate.A duk sanda ta gaya wa mamanta wannan statement takan kalubalanceta da cewa, 

"A ko ina ba a rasa nagari Rukayyah….".

 Sai ta kyabe baki "Ni kam ba dani ba mama, kawayen zamani abin tsoro ne, Nafisata is o.k for me".


Ya zauna cikin 3-seater ya tankwashe kafa yana lallatsa wayar hannunshi cikin jiranta, ya jiyo motsin Hajiya tana saukowa daga bene, sai ya dan zamo daga cikin kujerar ya zauna sosai. Misalin karfe shidda ne na yamma a lokacin. Hajiya ta ce 

"Har ka fito ofis?" 


A ladabce ya ce "Eh wallahi, don ma dai yau aiyukan da sauki ba kamar jiya ba". 


Suka gaisa ta wuce kicin wurin Rabi don ta fahimci kamar Rukayyar yake son yiwa magana.


Sai da ta gama wayarta ta lura da wanzuwarshi a falon, ta koma cikin nutsuwarta, ta yi kasa da kai ta gaisheshi. Zata wuce ya ce

 "Rukayyah!" 

Da wata murya da bata taba ji daga yaya Saifuddeen din ba.


Bata dago ba, haka nan bata amsa ba, ta dai dakata. So yake ya jata a jiki ta sake da shi ko hira ce su dinga yi, a haf! 


Ya baro gini tun ran zane!! Saifuddeen ba ya daga cikin irin mutanen da ta ke jin zata iya sakin jiki ta yi koda hira da su.


To amma me yasa? Ita kanta ba zata ce ba. ba zata iya budar baki ta ce ga katamammen dalili ba. 


Abin da ta sani kawai shi ne, tun farko bai sabar mata ba. Ba ta ga dalilin da yau kuma rana daya zai tsareta ba. Ya ce 

"Zo ki zauna, hira zamu yi". 

Ba ta yi musu ba, ta zauna a kujerar da ke fuskantarsa.


Shi ma din dan ban saba ba. Sai ya rasa tashar da zai kamo. Ya ce "Ke da wa kike hira ne? Irin wannan nishadi haka? You look happier than ever Rukayyah. Ina fatan wani abu ne muhimmi kuke tattaunawa ba shirme ba". Ta ce


"Nafisa ce fa. Kuma hirarta na wuce hirar ta samo min miji ne?" Ba tasan dalilin da yasa nauyin nasa yau ya dan ragu a idonta ba, ba mamaki don shi din ne ya fara kulata? Allah masani.


Ya yi murmushi ya ce "Ke baki da idon samo mijin sai ta nemo miki?"

 Ta dan zuba mai ido ganin yadda yanayinshi ya canza farat daya, cikin sassanyar murya ta ce 


"Ga shi ni din ma bani ke cewa ta nemo min mijin ba". 


Ya ji wani sanyi a ransa, ya ce "Ai kuwa is high time Rukayyat…….?" 

Ta ce 

"Mai yasa ka ce haka Yaya Saifuddeeni, har guda nawa nake? Kwata-kwata bana na gama sakandire. Babban burina yanzu bai wuce in nemi gurbi a LASU ba ko ATBU". 

Ya ce 

"Mai kuma ya kawo ATBU? Wa kike da shi a Bauchin Yakubun?" Ta ce "I just like the university and nothing more….". Ya ce 

"To yanzu ace ki zaban, LASUn  ko ATBUn ina za ki zaba?" Ta ce ba tare da wani dogon tunani ba 


"Zan zabi ATBU, don na fi son in yi nisa da gida. Zan fi maida hankalina in yi karatun fiye da anan LASU". Ya ce 


"Allah ya bada sa'a Rukayyat, one more question, wane  course kike so? Don ina so in je in cike miki formdin JAMB online". Ta ce 


"Hakan bazai zamo nauyi da takurawa ba  a gareka Yaya Saifuddeeni? You got lot to do….." Ya ce "…..Hakkina ne Rukayyat...!" 


Ta juyar da kai cikin mamakin canzawarsa da sakkowarsa gareta rana daya, ta ce "Architecture". Ya ce "second choice?" Ta ce "Shi din dai" Ya ce "To Allah ya bamu sa'a Rukayyah".


Ta mike zata hau sama, ya daga kai a marairaice ya ce "Babu good night?" 


Ta yi murmushin da bai taba gani ba,

 "Kamar ba Saifuddeen ba…..". Shima murmushi yayi

 "Amma ai koda kika je gidana I'm nice ko?"

Ta sake murmusawa 

"Yeah... you are nice at your home, but why arrogant a gidan Hajiya???" 


Ji ya yi kamar ya tarairayota ya rungume, ya soma kokarin controlling kansa, ya mika mata hannun damarsa….. ta ja aji, kamin ta mika. 


Ya kama hannunta gam ya rike kamar bazai saki ba. 


Ta samu kanta cikin wani yanayi sabo mai dadi, mai wuyar fassaruwa, da bata taba tsintar kanta a ciki ba.


Sun dauki akalla tsawon mintuna biyar a hakan, kamin ta zame hannunta ta sake yi mishi murmushin ta ce 

"sweet dreamz…...". 

Gudu-gudu, sauri-sauri ta haye sama, ta barshi yana sosa kai da hannun da ya rike Rukayyah, kana yai murmushi ya juya sidedinsa.


A tun farkon faruwar al'amarin sai yau ne Saifuddeen ya yi barci mai suna barci, wanda ya warware duk wata gajiyayyar jijiya a jikinsa. Amma ga Rukayyah, al'amarin is quite different…… 


Ita din wahalallen barci tayi. Cikin kowanne juyi Saifuddeen ke karakaina a cikin kanta. Ta tambayi kanta

"Meke faruwa da ni ne.....???


Wasu irin sabbin feelings....... wasu irin sabbin emotions…… game da Yaya Saifuddeen ke samun gurbi da mafaka suna mamayar zuciyarta da wanda a da, ta ke gani kamar kumurci. To Allah kenan.


To haka da safe ta samu kanta da son shiga kitchen ta taya Rabi aiki don kawai ta ciyar da Yayan. Ta yi sallama cikin kitchen Rabi ta amsa, ta dau kwandon roba ta kwaso potatoes manya zata fere, Rabi ta ce 


"Nikam da kin bar min aikinnan Rukayyah, har yaushe kika warke? Ki yiwa Allah ki kara warwarewa tukunnah sai ki zo mu yi ta ta yi". Ta ce "Wallahi Rabi wani energy ke murdata, ki barni kawai". Ta ce 

"Na barki".

An hadu a tebur ana cin abinci shi, Alhaji, Hajiya da Rukayyah. Yana cike da mamakin dalilin da yasa jiya Hajiya ta barshi yai hira mai tsawo haka da Rukayyah. Ba mamaki don ta tabbatar yanzu Rukayyah na cikin hankalinta ne.


Ya daga kofi ya kai bakinsa, idanunsa suka sauka akan na Rukayyah suka yi ido hudu, batasan sanda ta bishi da wata lallausar murmushi ba, wanda hakan ya yi dai-dai da kwarewarta lokaci guda. Ta yi ta sheka tari ana binta da sannu.


Da ya dawo aiki da yamma a yau tun daga falon kasa ya ke sheka mata kira, "Rukayyah….. Rukayyah" 


Ta fito a sukwane daga kitchen, shi ma ya doso kitchendin kadan ya rage su yi karo, nan suka yi cirko-cirko suna kallon-kallo kafin su sakar ma juna lallausar murmushi,


 "Irin wannan kira haka Yaya? Idan ka fashe min dodon kunne fa?"


Ya langabar da kai ya ce "Kin san Allah, na sha kina sama".

 "To ga ni, me zan samu tsarabar office?" 


"Whatever you want babe". Ta so ta ce da shi 

"Me nake so banda kai Saifuddenin? 


Daga daren jiya zuwa yau kadai ka yiwa zuciyata babakere...... Ka yi mata shigar soja badakkare!!!"


 Kamar yasan abin da ta ke fadi cikin nata ran, ya amsa cikin ranshi da cewa,

"........ do you known how long it takes kamin in samu zuwan wannan ranar?" 


Suka yi ma juna kuriiii, da ido, kamar sa cinye juna, kuma kamar suna son gano sirrin zuciyoyin junan su. Kowanne abin da ya ke sakawa a ranshi dai-dai ne  da na dan uwanshi.


An dauki lokaci a hakan kamin su jiyo gyaran muryar Hajiya a tsakar kan su, ta ce


 "sabbin zakaru na samu ne a cikin gidan nan?" 


Kunya a gun Rukayyah, kamar ta ce kasar ta tsage ta shige. Shi kam bai san mai ya kai shi ga rungume Hajiya ba, ya ce 


"Don Allah Hajiyata ki bani Rukayyah......" 

Rukayyah ta zura kitchen da gudu ta boye a bayan Rabi. 


Hajiya ta ce cikin bagararwa, kamar bata fahimto su ba

 "In baka ita? Sai ka ce wata kaya?" 


Su duka dariya suke yi, har Rabi da uwar gayyar.


Ya sake lekowa kitchendin ya ce "In kin gama boyon, ki sameni a parlour ki karbi PINdin na yi maki registrationdin". Ba ta amsa ba suka ci gaba da aikinsu.


Sai da suka gama aikin abincin daren ta wanke hannayenta, ta sameshi a falon yana ta aikin takardu.

 "Sannu da gida". Ya ce,

 "ke ma sannu da kitchen". Ya fiddo PINdin ya mika mata, ya ce "Sai dai am sorry LASU na shigar".


"Haba kai kuwa don Allah haka muka yi da kai?" Ya ce 


"Komi mutum zai yi ana so ya duba wanda ya ga ya fi mishi sauki ne Rukayyah, ba wai ka sayo ma kanka wahala da gangan ba, koda zirga-zirgar nan aka barki Lag-Bauchi ai an barki, duka me ya yi zafi alhalin akwai possibility na yi a kusan?" Ta ce 

"Haka ne".

Suka bata shiru na 'yan dakikai, shi ya katse shirun da cewa 

"Kinyi sa'a ma, late registration jibi za’a rufe kwata-kwata". Tace 

"To an gode Allah".

Cikin daren ta ke hada kayanta ko Hajiya bata gaya mawa ba, wai Jos zata yi gun Nafisa, sai da ta kammala hade komi tsaf da akwatun da ta yo ma Abdulsamad daga Miami ta ke gaya ma Hajiyar. Ta kawo kudin tikiti ta bata, ta hadata da driver ta ce, ya kaita filin jirgi.


Sai a filin jirgin ne bayan ta yi booking tana jiran lokacin tashi ta kira Saifuddeen. Ta dade da number shi cikin wayarta, ba ta taba gwada kiranshi ba, sai yau.


Ta yi ringing sau biyu, kamin ya amsa, baida number don haka ya ce "Wa ke magana?"


A ka'idarsa bai daukan number da bai sani ba, don haka ne ya tambaya. Bai kuma san dalilin da yasa ya daga wannan kiran ba. Ta ce

 "Ni ce Rukayyah Yaya, ina sanar da kai, ina filin jirgi, zan wuce Jos, na ga bai kamata in wuce ban sanar da kai ba……..."


Ya ce "What a nuinsense Rukayyah? Me yasa tun a jiya da na dawo ba ki sanar da ni ba?" Ta ce


"Ka yi hakuri, haka nan tafiyar ta zo min katsahan cikin ka". Ya ce "Ina ruwan warkakka, ke kika sani, ni dai abin da na sani shi ne idan na samu saukin aiki biyoki zanyi". Ta yi dariya ta ce 


"Don ka zama bita zai-zai?" Ko amsa mata bai yi ba, ya kashe wayar.


Ta isa Jos da yamma lis, Nafisah da maigidanta suka yi mata oyoyo, da kyakkyawar tarba. Da yake daman ta sanar da su zuwannata, har dakin da zata sauka an share an gyare mata tas.


"Ta Aliyu mai komai dozen..." Kirarin da bata so, shi Nafisa ta yi mata, to sai yau ne ma ta tuno da Aliyu.


Sun nitsa cikin hira, Nafisa ta bata labarin duk abubuwan da suka faru a ranar daurin aurensu da Aliyu, amma ba ta gaya mata an daura da Saifuddeen ba, kamar yadda Hajiya ta gargadeta. 


Ta kishingide cikin kujera ta ce, "Yo ba shi kenan ba, ni mafita ce Allah ya kawo min cikin ruwan sanyi, sai ince madallah da kaddarata".


Can Nafisah ta soko hirar Salimar Saifuddeen, ta ce "Ai sanadin barinta gidan kenan".


Ta ce "Oh! Brother I pity him wallahi zama ba mata babu dadi, musamman ga wanda ya saba. Kuma don ta turoni daga bene sai ya saketa? Umh zan ma iya tunawa ba shi ya tsaya yana karkashe min ido ba, ko ni ce ita ai hakan zan yi".


Nafisah tayi dariya ta ce "Kuma da ya zo da karar kwana, ai da kin mutu kafira". Ta ce "Ni kam ban ji dadi ba, Allah ya sa su daidaita".


"Saki ukun za a dai-daita? Ni na ji ma sati mai zuwa aurenta da wani Alhajin Birni, irin tsofaffin masu kudinnan gidan mata uku, ita ta hudu".


Rukayyah ta ce "Allah shi kyauta miki Nafisa, ta bar dan uwan naki ma ba ki bar bin diddigin rayuwarta ba?"


"Ba wani bin diddigi, ance da ke zancen duniya yana buya ne? Ina nan kwance akan gadona kawata Fanna 'yar Maiduguri ke bani labari".


To sai kuma me? Tun zuwan Rukayyah gidan Kanal Idris ya maida gidan dandalin hirar darensa, kullum ya taso aiki nan ya ke yada zango shi da Baban Abdul, ya ci girkin Rukayyah su sha hira shi har ga Allah kamu yake wa kansa cikin dabara da siyasa, inda Rukayyah ta tabbatar wa kanta ta yi saurayin da ta ji tana so, tana ra'ayi, hankalinta ya kwanta da shi, kuma ta ke jin zata iya aure ba kamar Aliyu ba.


Sai dai can a karkashin zuciyarta tana muhimmanta wani gurbi ko ko matsayi mai GIRMA da Yayan ya mamaye a cikin dan lokaci, har ya sa ta ke jin ta raina duk wani da namiji. To amma ita wace ce? 


Kuma wane matsayi ta ke da shi da har ta ke yaudarar kanta da son Saifuddeeni? Shi Saifuddeen din ya furta mata cewa, sonta ya ke yi? Bai furta ba, kawai zata iya cewa ya sauke duk wani jin kai da kadafiri da yake mata. Hakan kuma ba yana nufin cewa, wai yana sonta ne ba. 


Don haka in zata tsaida hankalinta a kan masu sonta na hakika, ta tsayar, if not, ta hada kanta da karya.


Abin da zata iya cewa game da Saifuddeen, shi ne kawai ya yi tunanin ya gyara mua'amalarsu zuwa mai kyau, and she really appreciate, to a barshi a hakan.


A daren ranar wata alhamis Kanal Idris ya zo, sun sha hira mai dadi da ma'ana kwarai, game da yadda suke son rayuwar aurensu ta kasance. Ya gaya mata yana da gida a Legos don haka ba matsala, zai iya barinta a can ta yi karatunta, shi ya zauna da iyalinsa a nan Jos, dukkaninsu sun yi amanna da hakan.


Zai tafi, ta biyoshi don yi mishi rakiya. Can falo ta baro wayarta, dai-dai lokacin da Saifuddeen ya kira. Abdulsamad ya yi tsallen albarka ya dauka, Saifuddeen ya ce "Waye ke magana?"

Ya ce "Abdulsamad!" 

"Ho! My boy, ina Mamanka?"

"Mummy tana kitchen ita da Daddy".

"To ina Anty Rukayyah?"

Ina ruwan Abdul, ya ce "Aunty Rukayyah sun tafi sayen choculate ita da Uncle Idris". Iyakacin abin da ya ji kenan ya kashe wayar.


Karfe sha biyu na rana na wayewar garin juma'a Saifuddeen yai musu dirar mikiya a gidan, ya ci sa'a Rukayyah ba ta nan ta je saloon don haka duk wani bala'in shi da masifarshi akan Nafisah da maigidanta ya saukeshi, har da accusingdinsu da cin amana. 


Ya yi musu fes, ya yi musu tatas Nafisa ta ce "Da ka kwantar da hankalinka Yaya, duk wani motiondinsu is under our supervision, kawai suna debewa juna kewa ne".


"Debewa juna kewa?" Ya fada ya kara ya maimaita 


"Ba mamaki kam, kina daga cikin 'yan bokon da boko ke sawa ku fice a addininku, don haka Rukayyah ta bar gidanku daga yau, stupid, idiot!". Nafisa na dariya  tace “ka yiwa Allah ka tsaya kaci abinci na….” yace “yau ko naman dawisu zaki bani bazan ci ba”

Ya kira Rukayyah, ya ce, ta iso maza-maza zasu wuce Lag. Ta ce, "Lafiya haka afujajan?" Ya ce 

"Lafiyar kenan".

Haka suka tattara suka koma Lagos babu zatonta, babu shirinta inda da kwana biyu ta zana JAMB, sai jiran sakamako. Dama abin da ya bugo ya sanar da ita kenan.


Sai ya zamanto duk lokacin da Saifuddeen ya dawo aiki suna tare, a falo ne ko a dakinta. Shakuwa mai tsananin na kara gudana a tsakaninsu har basa so lokacin barci ya yi, Hajiya ta yi musu magana kan cewa su je su kwanta.


Rukayyah ta koma Rukayyarta, yadda Hajiya ke burin gani, safe, dare da rana tana ta haba-haba da su, kai ka ce babu tsokar nama a jikinta, to ita halinta kenan.


Ta fito wanka kenan daure da karamin ‘towell’ tana murza ma fatarta manta na din-din-din ‘aloe lotion’, Saifuddeen ya murdo kofar dakin ya shigo, tare da sallama. Ta rude ta kidime sabida iyakacin towelldin da take daure da shi cinyoyinta. 


Don haka bayan hada ido da sukayi baya ya yi yana fadin "excuse me pls……." A rikice ta jawo zulumbuwar riga ta zurma, ta kuma rasa dalilin rikicewar tata.


Shi kuwa jikin kofar ya jingina da karfi zuciyarshi na racing, har yaushe ne? Hajiya kina zalinta ta".


Magana yai a zucci, bai san har ta fito ta shiga kunnen Rukayyah ba. Ta samu kanta da maimaita kalamun Saifuddeen……, 

"Hajiya kina zalintata". 

Yaya za a yi Hajiya ta zalinci dan da ta haifa a cikin ta?


Ta yi duba ga zuciyarta da matsayin da ta ke tantamar tana son dora Yaya Saifuddeenin. Ba zata ce son shi ta ke ba, don bata san ma hakikanin menene son ba, kuma ba zata ce soyayya suke ba, don har yau, har gobe bata san menene soyayyar ba. Amma kusancin da zuciyoyinsu ke da shi, ya fi gaban a kirashi Yaya da kanwa kawai, to mene ne? 


Ita dai ta san ya damu zuciyarta, haka idan suna tare, takan ji wata irin nutsuwa da kwanciyar hankali na kara shigarta. Idan bai zo gidan ta ganshi ba takan kasance cikin kunci, rashin walwala  da takurar zuciya a yinin ranar baki daya.


Ba ya yi mata wani kallo da zata fassarashi da wata manufa. Sai dai kuma da gangan yanzun zuciyar na son maida Yayancin ya koma something very special.


Ta sake mika tunaninta ga al'amarin da ake kira SOYAYYAH! Does it really exist? Ba zata ce ba!!! Shin abin da ta yi da Aliyu a baya, har ta kaisu ga zancen aure, SOYAYYAH ce? In haka ne kenan ba ta san hakikanin mene ne soyayyar ba. 


Illa kawai wane ya ganka ya ce “ya na sonka”, kaima ka ce ina so, to mu yi aure.


In haka ne kenan there's nothing interesting, nothing impressive and nothing SPECIAL a cikin soyayyar ta da Aliyu? Then why has she wasted her precious time akai? 

Ba abinda yafi alaqarta da Yaya Saifuddeenta yanzu dadi da sanya kwanciyar hankali, kai bazata  iya kwatanta dadin alaqar ba da kusancin da zuciyoyinsu suka samu, closeness dinta da Yaya Saifuddeeni a yanzu, ya sanya mata wani irin contentment and satisfactionda bazata iya fasarawaba, da kowanne irin yare da ake amfani dashi a duniya don a fahimta. 


Duka tunaninnikan nata marassa madafa suna so ne a fakaice su lankaya mata wani abu daban mai girma a kan Yaya Saifuddeenin.


Ta kama kai da hannu bibbiyu tana juyawa, a hankali. Ba ta son gasgata zuciyarta. Da kebantaccen bahagon tunanin da take ta kokarin cuccusa mata. Duka akan Saifuddeen dan Aliyu Dambatta. 




*****

[12/17/2019, 19:18] Takori: K

iran Nafisah ya shigo cikin wayar ta. A sanyaye ta amsa da 

"Yes... Maman Abdul..." 

"Ya ne? Na jiki wani so cool?" "Yanayin rayuwar kenan".

"Haba aminiyas, I want to know…....?"

"Zaki bani amsa dai-dai yadda na tambayeki?"

"Insha Allahu".

"Me ya raba Yaya Saifuddeen da Salima? Nidai ban yarda wai turoni daga bene  ne kadai ba, don na san yadda yake son matar sa………"


Nafisa ta yi dan jim, kada ta je ta yi karambani bayan gargadin da har gobe Hajiya ke mata, na kada su sake su sa mata baki cikin al'amarinta.


"Ke nake sauraro".

 Ta ja numfashi, 


"Me zai hana ki tambayi Hajiya, ni ina nan Jos, ya za ai na sani? Ni ma haka nan na ji cewa sun rabun…..."

"You are trying to hide something…."(kina kokarin boye wani abu). Ta gane ‘kishi’ da son sanin matsayinta a gun Saifuddeen ke damun ta. Tayi murmushi a zuciyar ta, ta kada harshe a fili tace.


“Bana jin akwai abin da na sani da zan iya boye miki Rukayyah, ki dai tambayi Hajiyar...."


A fusace ta katse layin ta koma bisa gadon ta ta kwanta, tunaninnika marassa madafa suka ce salamu-alaikum.


A can falo kuma fafatawa ake tsakanin Hajiya da Babangidan nata. A marairaice kamar ya yi kuka ya ce "Har sai yaushe ne Hajiya? Kin ce da zarar ta samu lafiya.........!"


"Eh ta samu lafiya...! Amma bata samu kwanciyar hankali ba........!!"


"Wane irin kwanciyar hankali ne Hajiya? Tunda har ta iya ta zana jarrabawa, to cikin hankalinta ta ke.........!!!"

"To a bari ta kara hutawa..."

"Hajiya Rukayyah jami'a zata fara, ina tsoron... ina tsoron........"

"Kana tsoron me?"

"Ina tsoron kada ta gano wani tana so, amma idan tasan da aurenta akanta, hakan ba mai yiwuwa ba ne".

"Ai haka na ke so ta samo wanda ta ke son, don in bata ZABI……."


"Hajiyata, na rokeki da Allah, ki yi min sassauci, ki bar  abinda ya wuce matsayin wanda ya wuce, ki bar TUNA BAYA.... ta riga ta wuce, ki daina hukuntani akan abinda banida ilmi akansa, babu wanda ya tara sani da Ubangiji. Abinda kikeson sani daga gareni nima bansani ba haka na wayi gari na ganshi a yadda kika ga yana faruwa, ina son matata, kuma ba ni da wata macen a halin yanzu, sai ita....." 


Ta murmusa, murmushin mugunta irin nata da baya son gani, ya kara kidimewa 

"Ni na ce ka yi saurin sakin matarka?"


"Hajiyata.... Zan hadaki da ALLAHki yimin alfarma ki daina yimin zancenta! I don't need her in my life anymore!!".


"To koya min Turanci, ai kasan ban je makaranta ba........."


"Ki yi hakuri Hajiya, ki yi min rai..., na tuba, na bi Allah na biki……" Ya zamo daga kujerar da yake, ya zube a gabanta, ya dauki kai ya aza a cinyoyinta ya kwantas...... ya lumshe Idanunsa. Cikin muryar dake  rawa, mara amo da rashin karsashi,


"Alfarmarki nake nema Hajiya, ki bani matata…….!!!" 

Abinki da Da da mahaifi. Nan da nan zuciyarta tai lakwas, ta kai hannu  ta dora  a kansa. 

"Katoto da kai Saifuddeen akan cinya? Tashi zauna sosai, kada wani ya zo ya gani.........." Dariya ta bashi sosai, fillancin ya motsa kenan.


Ya zauna sosai din, amma bai matsa daga inda ya ke ba, ya sake kamo hannunta, duka biyun ya dunkule a cikin nasa 


"Hajiyata, har toshi zan baki, kema ba ki ga ya kamata mu soma hidimar yara cikin gidannan ba?"


"A'ah ni Salima zata haifo min 'ya'ya, kada ka manta da ciki ta bar gidanka……." 


Kanshi ya daure ya yi dumm! Don shi kwata-kwata ya manta da wannan al'amarin. Ga shi kwanakin baya Nafisa ke gaya mishi ta yi aure, bai isa ace ta yaye abin da ta haifa ba.


Jikinsa ya yi sanyi. Tabbas bai kyauta ba. Idan ka saki mace da ciki, hakkinka ne ka bibiyi rayuwarta da ta abin da ta haifa, don haka dole ya aje nacin a bashi Rukayyar ya fara gano halin da Salima da abin da ta haifa suke ciki.


Ya yi ma Hajiya da Rukayyah sallama, a washe garin ranar da zummar ya tafi Abuja. Maidugurin ya zarce kai tsaye gidansu Salima. 

                    *****


A MAIDUGURI

Y

a yi horn maigadi ya bude, ya umarceshi da ya yi mishi iso wurin masu gidan.


Maigadi ya dawo ya ce "Mama ta ce waye?' A nan ne ya ji kunya matuka, ya kuma rasa ta inda zai bullo. 


Ba ya da zabi banda ya fadi gaskiyar ko shi wane ne din, tunda aure ne aka yi cikin mutunci da ganin darajar juna, lallai kam bai kyauta ba, ko waya bai taba yowa ba, balle ya tambayi an haihun ne ko a'ah? 


Sai yau rana daya ya dauko kafa ya zo, to me ya kawoshi? 


To amma su ma ya kamata su yi mishi uzuri, ba haka nan ne ba, matsalar lalurar Rukayyah ne da ita Saliman ta jawo, bai kuma dawo hayyacinsa ba, sai da Rukayyah ta dawo nata haiyacin.


Don haka ya yi kundunbala ya ce, ace da mamar tsohon mijin Salima ne. 


Mama ta dawo da maigadi da sakon 


"In dai Salima ce, ta yi aure watanni biyu da suka wuce". Ya sake tura maigadin, da alfarmar son ganin maman.


Maigadi ya dawo ya ce "Ance ka dakata". Haka aka shanyashi a filin Allah awanni uku cur! Cikin awannin mota ya koma kafa daya a ciki, daya a waje yana 'yan kiraye-kirayen wayarshi, motar ta hoteldin da yayi masauki ce.


Wajejen karfe biyar na yamma Senator Modu Babagana, wato mahaifin Salima ya danno hancin motarshi, Santana, farfajiyar gidan. 


Saifuddeen da kanshi ya bude masa kofa, anan kam ya ga shimfidar fuska yana bubbuga kafadunshi suka shige falon saukar bakinshi.


Sanator Modu da kanshi yai umarni kicin a kawo ma Saifuddeen ruwa da lemu, tare suka yi lunch, sannan suka koma tattauna al'amurran rayuwa, kamar ba wani abu mara dadi a tsakanin su. Abinki da tsohon dan siyasa, sai da hirar ta gunduri Saifuddeen don shi ba abin da ya kawoshi kenan ba.


Ya yi gyaran murya ya ce, "Dama na zo ne inga lafiyar Salima, don ba ta da cikakkiyar lafiya muka rabu, kuma ina da tabbacin tana da juna biyu kafin ta taho". 


Ya ce "Haka ne, in hankali ya bata hankali ake sawa ya nemoshi Saifuddeen, yaran zamani dukkanku baku da tinani, don kawai ta hankado 'yar uwarka daga bene sai mugun saki ya gitta? 


Ni nasan ko ba dade ko ba jima zaka dawo wa Salimarka ne Saifuddeeni, shi yasa ma ban dauki abin da zafi ba, nasan bacin rai ne ko ya ya ne dai in an kwana biyu zaka waiwayi iyalinka". 


Ya danna waya ya ce, "Hajiya a kawo masa AYDA!"

Gaban shi ne ya wani irin kwankwatse. Menene wannan za’a kawo mini? Bai gama tantancewa ba yagana ta shigo dauke da ‘baby girl’ tasha ado tayi kyau. Bai taba ganin ‘photocophy’ na Rukayyah tana karama a gabadayan dangin su ba sai wannan yarinya. 


Wata irin ni’ima ta tsirga a zuciyar sa, ya hadiye wani mamakantaccen miyau da kyar. Tun kafin yagana tai so da Baben inda ya ke ya mike tsaye cikin girmama ikon Allah.


Hannuwanshi duka biyu ya mika ya rungumi jaririyarshi. Wani irin so, irin na da da mahaifi ya samu kyakkyawan muhalli a kalbin shi. Ya samu kanshi da kissing yarinyar da aka kira da AYDA. 


Ya kuma ji nan duniya bazai iya bar musu wannan babyn ba. Don haka ya yi kokarin maida zalamarshi akan yarinyar kar su yi amfani da hakan wajen cin lagonsa, don hankalinsa bai kwanta da wannan auren na gaggawa da aka ce Salimar ta yi ba.


 Kuma wai ta iya yin aure, ta bar jaririya 'yar watanni hudu, shi kam bai taba jin irin wannan auren ba, ko shi mahaukaci ne ya gane.


Ya koma ya zauna da Aydar rike a hannunshi tana kara shiga ransa. Wasu iyayen kam kan ci albarkacin 'ya'yansu. 


Albarkacin wannan babe ita kanta Salimar ji ya yi ya yafe mata, babu sauran bacin ranta a ran shi, har ma ya samu kan shi da marmarin ina ma ta zo ta ci gaba da rikon diyarta ya dinga biyan ta, amma bazai taba maidata dakin da auren kisan wuta ba.


 Ba da shi ba, ba da zuri'arshi ba, yana tsoron Ubangiji, yana tsoron gamuwa da Allah. Ya sake rungume 'yar sosai a jikinshi, ta iya zama bul-bul da ita, tabbacin tana samun kulawa yadda ya kamata.

Daddyn da kanshi ya je ya lallaso momin ta zo su gaisa da Saifuddeen, ya ce 

"Ko ba komi Momi an zama daya, Ayda ta riga ta hada. Don haka duk wani son 'yar ki dole ki saukeshai. Ai nima ina son tan, ban kuma ji dadi ba da aka saketa, amma ba wanda ya isa ya kauce ma kaddararsa. 

Ni lallaba shi ma na ke sabida da ta fito ya yarda ya maidata dakinta, ba tare da wani bata lokaci ba".


Da wannan ya kalallame momin saliman ta fito suka gaisa da Saifuddeen. Yana so ya yi musu tambayar da ke cin ransa akan don me ba a shayar da ita nono? Kamar Daddyn ya san abin da ya ke sakawa a ranshi ya ce da shi, 


"Tunda aka haifeta anyi-anyi ta kama nono ta ki, sai dai a matso da abin matso nono a dura mata. Daga baya likitocin suka ce a barta kawai a dinga shayar da ita madara. To alhamdulillahi sai madarar har ta fi nonon karbarta.


Yana son ya ce su ba shi 'yar ya tafi da ita yana tunanin in yai hakan bai yi kawaici ba, bai kyauta ba. Sannan akwai bukatar ya fara yin shawara da Hajiya tukunna. 


Ba shi ya bar gidan ba sai da suka ci abincin dare kamar yadda Daddyn bai gaya mashi auren kisan wuta ya kullawa Salima da abokinshi ba, haka shi ma bai nuna ya ganen ba. 


Yanke auren sa’a irin nasu DAMBATTA SHIPPING ba karamar asara ba ce (ba a san kuma a fawwalawa Allah ba, balle a nemi zabinshi, sai son zuciya, kuma ance, son ita zuciyar bacinta ne- Takori).


Ya samu kanshi da yi ma Ayda vedio camera da wayarshi da snapping kala-kala, a duk wani motsin da ta yi. She's indeed a blessing! Farin cikin kowanne Uba.


 Ya samu kanshi (again) da yi mata addu'ar kada Allah ya sa ki dauko halin Uwarki, ki dauko halin mai kama da ke, AYDA".


Ya bar gidan karfe takwas da 'yan mintuna ya koma hotel din da ya kama daki. Ya fada toilet ya watso ruwa. Yana daura pyjamas yana kiran Hajiya, ya ce 


"Hajiya karya fa na yi maku, bana Abj. ina Maid?" Ta ce "To me ye na yi min karyar don ka tafi bikon matar da ta haramta gareka?" Ya ce cikin dariya


"Ai sun mana arranging auren kashe fire, kinga ko ai ana sona?" Ta ce 


"Ni ba wannan shirmen naka ne a gabana ba, ya ya cikin da Salima ta tafi da shi?"


"Sai kin bani goron albishir".

"Fari ko ja? Don kasan ni ba matauniyar goro ba ce, balle in san wanda kake so".


"Wannan farar goron ta dakinki za ki bani Hajiya... she is eberything to me…..." tayi ajiyar zuciya tace


"In dai Rukayyah ce, Allah ya riga ya baka Babangida, taya ka riko nake yi, ina so al'amuranta su saisaita tukunna. Maza gaya mun albishir din". Ya ji dadi har kokon ransa yace


"To kina nan da kalleliyar kishiya Khadijah (Ayda)". Ta ce


"Ko yanzu ne zo ka dauki Rukayyah, na baka halak malak Allah ya baka ikon rikewa…..." Ta rasa inda zata sa kanta saboda godiya ga Allah".


Tunda Allah ya halicceta ya sa mata son 'ya'ya, kowannan na da nasaba ne da rikon mahaifiya da ta yiwa kaninta Usman? Allah masani! Sai kuma Allah bai bata haihuwar da yawa ba. 


Burinta a kullum shi ne, ta ga gidan cike da iyali, shi yasa ma ko kadan bata son ba shi Rukayyar, don ta tabbatar muddin suka koma gidansu ita da su sai gaisuwa ta jefi-jefi.


Sannan ya kira Rukayyar, "My dearest....... mai kike yi yanzun?"


"Hada kaya cikin jika. Gobe in Allah ya kaimu Jalingo zan wuce".

"Ki yi me?"

"Ban gane ba?"

"To koma dai me zaki je yi ki jiraye ni, sai mu je tare, but before then, zaki rakani kantin mother’s delight inga ko kin iya zaben kayan jarirai?"

"Waye ya haihu?"

"Rukayyah ce ta haihu".


Ba ta gane ba har yanzu, ta dauki abin a matsayin irin jokesdinshi da ya koya kwanan nan, wadanda a da can baya yin su, sai yanzu da ta yi ciwo ta warke. (So mai canza rayuwar mutum dungurungum).


"To na fasa tafiyar, sai ka zo". Ta furta a gajarce. Ta rufe wayar.

                     ******

[12/17/2019, 19:18] Takori: K

arfe hudu na yamma ya iso gidan. A falo ya cimma Hajiya tana kallon labaran duniya daga tashar CNN. Baki har kunne ita ma ta murmusa ta ce "Baban Ayda". 


Ya kuwa sosa keya da key holdern da ke hannunshi, wai yau shi ake kira ‘baba’.


Akwai wani farin ciki ne other then that of being a father? Babu. Domin kyauta ce muhimmiya daga Allah, wadda bamu isa mu bawa kanmu ba.


Rukayyah ta fito daga kitchen rike da gwangwanin lemon shany mai sanyi da tambulan na tangaran mai garai-garai ta dire a gabansa

"Welcome Yaya!"


Ya dago idanuwa ya na kallonta cike da murmushi. Ta yi kyau matuka cikin shadda Ghanilla Senegalese ruwan ganye tirarre, wato dark green. Yana kallon mata kala-kala ma'abota dressing, wanda ya amsa sunan dressing, amma bai taba katarin ganin macen da ta kama kafar Rukayyarsa a iya kwalliya ba, kuma wadda jikinta ke karbar kayan duk data sanya kamar don ita ne kadai aka kirkiresu. 


Ba wai a kyawun dressing kadai ba, haka a kyawun fatar jiki natural wadda babu sirki da kayan sanja launin fata.


Yakan tambayi kansa sau-tari, a yadda matan wannan zamanin suka dauki akidar idan ba su yi wannan toningdin ba mijin kirki ba zai so su ba, duk farin da Allah ya halittasu da shi kuwa sai sun kara, ka gansu kamar aljanu don daukar ido, me yasa ba zasu yi koyi da Rukayyah ba? 


Sau-tari ma ta fi amfani da zaitun don ya dushe haskenta. Haske ba shine kyau ba!


Ya sauke numfashi a hankali ya mika hannu ya karbi lemon da ta tsiyaya mishi a kofi, ya kai bakinshi. Sanyin lemon da gardin 'ya'yan inabi, gami da santin hannun da lemon ya fito daga gareshi, ya taru ya saukar mai da nutsuwa daga azabar son Rukayyah. Ya ce "Yaa toh, kin shirya mu wuce?"

"Na shirya abincin ka fa?"

"Sai mun dawo".


Tafe suke a mota Seirra-Hybrid ruwan toka mai tsananin dadin tuki. Duk fadin garin Lagos shi kadan yake da ita, ya yo odarta ne daga General-Motors. Don kakabin da Alhaji ke mishi na ya likewa mota daya. 


Rukayyah ta kasa shiru, domin kyawun motar ya isa. Ta ce "Halan wannan motar sabuwar shigowa ce?" 


Ya murmusa ya ce "Ta dan kwana biyu". Kana ya ciro hular kanshi ya kara mata a bayan wuyanta, "Bari in sa maki waigi, kar ki fadi…….". 


Cikin matsanancin nishadin da bata taba tsintar kanta a ciki ba koda sau daya ne, ta ke murmusawa.


Ya fiddo wayarshi daga aljihu ya budo mata hoton diyarshi, wanda sabida dokin ya je ya yi ma diyar sayayya ko Hajiya ya manta bai nunawa ba. Rukayyah ta dubi hoton a dan mamakance, kafin ta ce 

"A ina ka sami hotona ina babe?"

Ya ce "Ba ke ba ce RAK, Rukayyah diyarki ce". Ta yi dan zurfin tunani, tunanin nata bai bata ba. Ta sake duban hoton sosai. A ranta ta ce 


"To ko sanda ina amnesia anyi min auren da Aliyun na haihu cikin rashin lafiyar?” 


"Don Allah Yaya Saifuddeeni ka fidda ni duhu…….." Dariya ta bashi sosai, ya ce 

"Diyar da Salima ta haifa ce".


Jikinta ya yi sanyi kalau, haka nan ta ji son yarinyar na ratsata. Ta ce "Allah ya raya mana Ayda cikin Islama". Ya ce "Amin, na gode".

"Yanzu ina Mamanta?"

"Mun rabu tuni, kuma ta yi aure".

Ta yi mai wani irin duba, ita kadai tasan me ta saka a ranta, ta ce "Am sorry". Sorry da ta ce a nan, irin na wanda ya rasa wani abu mai muhimmanci a gareshi ne. Abin da kuma ta ke sakawa a ran nata shi ne, 

"Ashe zai iya rabuwa da Salima?"


Ba ta da amsar tambayarta, bata da masaniya akan al'amarin, kuma ba zata tambaye shi ba. 


Shi da kansa da ya fahimci tana bukatar karin bayani, ya bude baki ya gaya mata duk abubuwan da suka faru tiryan-tiryan. 


Bata da abin cewa ban da Allah ya kiyaye gaba, sai dai don ta ita da ba a saki Salima ba, tunda dai ai ba zai yi ta zama ba auren ba, ko ba dade ko ba jima wata zai auro, wadda ita kuma bai san nata halin ba.

Ya yi parking a gefen titi ba zatonta ba tsammani. Cikin wani kasalallen sauti ya ce, 

"Rukayyah!" 

Ta dago fararen yalwatattun idanunta ta haskeshi da su. Wani shock ya tsirga har cikin braindinsa, feeling na cewa, wai wannan mallakinshi ne ya kai shi ga jawota illahirin jikinshi da wata irinso tight runguma da kissesmai tsayawa a zuci, wanda tunda uwarta ta kawota duniya bata taba yi ba, koda cikin mafarki. 

Duk wani tunani da ke kanta sai ta nemeshi ta rasa. Ta samu shidewa na wucin gadi. Shi kadai ta ke so, ta yardar ma zuciyarta, shi kadai ta ke sha'awa, shi kadai ya ke burgeta, shi kadai ta ke kissimawa a matsayin irin mijin da zata iya rayuwar aure da shi, har ta mallakawa gangar jikin ta. 

Ko a kuruciyarta da ta ke gaba da shi abin nan ne da masu iya magana ke cewa 

".......Abinda kasan ba zaka samu ba…...(hada shi da ba na so…..)"


Rukayyah ta yi mutuwar zaune koko ta ce ta mutu ta dawo kuma no regret. Wato duk da tasan cewa abinda suke aikatawa din  haramun ne she does not feelregretted. Suka sake bin juna da wata matsananciyar sumba a fuska, baki, da wuyan junansu, suna saukeajiyar zuciya mai nauyi da wahalar saukewa. 


Yau ne ta dandani abinnan da ake cewa ‘romancing’ da wanda zuciya da gangar jiki gaba daya suka amince mawa. Numfashin su ke sauka da sauri-da-sauri har suka samu komawa normal. Cikin kunnuwanta ya ke rada mata  

"Do you love me Rukayyahhhhh???"


Cikin jin kunyar abinda suke aikatawaa yau ta dukar da kai, tayi matukar kokari wajen furta

 "….Ko dama can kai kake gwada min halin ko in kula da kyara, shi yasa ni ma nake kyarar ka.


 Amma na rantse da wanda raina ya ke hannunsa, kai kadai nake so Yaya Saifuddeen, tun ban san kaina ba!".


"Rukayyah ni tunda aka haifeki nake son ki, sai dai nakan danganta ki da fassara ki da wata mutum mara dadin mu'amala kuma ba so na kike yi ba...!!!"


Haka suka yi ta fayyacewa junansu zuciyoyinsu a wannan daren, da ya yi markingdin shi as precious fiye da sauran dararen rayuwarsa.


Siyayyar da aka tafi da zummar yi, dole aka hakura da ita sakamakon hadadden hadarin da ya gangamo. Sama tayi kirtif tayi bakikkirin. Kamin ka ce me ye wannan an kece da ruwada cida  kamar da bakin kwarya. Wannan ya baiwa Saifuddeen da Ruqayyah damar sake hadewa waje guda suka rufe idanunsu suna sauraron zubar ruwan saman da saukar kananun kankara kan glassan motarsu. Sai da ruwan ya tsagaita ya janyo motar a hankali suka komo gida.


Hajiya na zaune falo tana shan magungunanta da jugdin ruwa a gabanta, suka fado mata dakin tsamo-tsamo da su sabida dukan da ruwan yai musu a harabar gidan, sun wani dake uwa ba su ne masu soyayyar nan ba.

Ta ce 

"Ya to na ganku hannu rabbana?"

"Ai ba’a yo siyayyar ba ne Hajiya, ba kya ganin ana ruwa ne?” Ita dai Rukayyah murnar ta yi 'ya ya hanata sukuni, suka zube a gabanta suna yarfe ruwa a fuskokinsu. 


"Ni kam Baban Ayda, bazan yiwa Ayda siyayya a nan ba, kudi zaka kawo".


"Sai a ina Hajiya Rukayyah?" Ya bata dariya sosai.


"Sai a Argos, London". Ya yi murmushi, nishadi fal zuciyar shi, nan aka nunawa Hajiya vedios& photos of Ayda.


Dole ta kara kwana biyu kamin ta tafi Jalingo, shi kuma zai nema mata visa kamin ta dawo. Ya so ya rakata, amma ta kafe kan bata so, ta jima ba ta ga mamanta ba. 


Haka kafin ta isa gargadin Hajiya ya rigata isa gidan na cewa, kada wanda ya kuskura ya sanar da ita aurenta da Saifuddeen don a cewar Hajiyar har yanzu bata gama hutawa ba, kuma ga shi nan shakuwa mai tsanani na gudana a tsakaninsu a hakan.


Da kayan zanenta ta taho. Munaya murna kamar ta kashe kanta. Ta rika ina-taka-saka-ina-taka-aje da 'yar uwarta da murnar samuwar lafiyarta. 


Da daddare daga ita sai mamanta a daki ta ke bata labarin ita ma a satin ta dawo daga auren Aliyu a Dukku, har gida ya zo ya kawo musu goron gayyata, kuma ya ce da zarar kin samu lafiya a sanar da shi zai zo ya duba ki".


Rukayyah ta ja tsaki tsuuuu... "Ya duba ni yai min mene? Allah raka taki gona, ni ko a lahira bana son mu hada hanya, da nasan zancen Aliyu za ki yi min ma idan na zo shegiya na ke..."


 Ta yi ta masifa ta inda ta ke shiga ba ta nan ta ke fita ba, duk sai ta ba Maman dariya.


"To ke yanzu wa kike da shi da ya fi Aliyun? Ko kinyi ta zama haka kenan babu auren?"


"Don Allah mama ki daina wannan zancen, ni Allah tuni ya bani, yana nan a garin Jos". Ta murmusa ta ce 

"
Rukayyah kenan".


Hafiz ya shigo ya ce "Oh Yaya Rukayyah kamar ba ke ba". Ta ce "Ban gane ba?" 


Nan ya shiga bata labarin abubuwan da ta rika yi a statedin da ta tsinci kanta, na dariya ta yi dariya, na mamaki ta yi mamaki. 'Yan kannen duk suka zagayeta suna ta zuba mata labaru kada Hafiz din ta ya ji labari.


Baban su bai dawo ba sai goma na dare, duk da cewa shi ya tura mata mota Yola International Air-port ta dauko ta. Shi ma ya zauna aka ci gaba da hirar da shi, ya ce 


"Ni dai maganar karatun nan Rukayya da kin hakura kinyi a dakin auren ki da bai fi ba?"


Ta zumbura baki ta ce "To Baba ina auren ya ke? Za’a yi ta zaman jiran shi ne ba’a san yaushe zai zo ba? Ai gara a fara karatun, shi auren kamar habo ne?".


Ya yi murmushi ya ce a ran shi "Ni dai tunda kinyi auren ai raina ya kwanta".


Haka suka kwana kowanne zuciyarshi kal, na farin cikin samuwar lafiyar ta.


Kusan koyaushe suna tare da Saifuddeen a waya baya iya yin awanni biyar kwarara bai kirata ba. Soyayyah, (so) kauna da sha'awar junansu na kara ruruwa. 


A satin ne yake gaya mata an fiddo resultdinsu ta kuwa kwaso points har (300), don haka hankalinshi kwance ya ci gaba da nema mata gurbin architecture a LASU.

Ba ita ta koma Lagos ba, sai da aka kira dalibai don yin registration, tun daga nan ta gane abin bana wasa ba ne. Tuni visar ta zuwa UK ta fito, wanda  ta ce ita kwana biyu tal zata yi ta dawo. 

Sai da ta tabbatar ta kammala registrationdinta tukunna ta fara daukar darasi a safiyar wata litinin ta kuma fahimci tsarin karatun nasu yadda ya kamata.

*****

R

ukayyah ce cikin kantin Argos da ke birnin London, bayan da ta dauki kudi daga ATM na bankin Lloyds TSB, ta shiga wani kantin waya ta sayi layin Lebara, ta sanya cikin wayarta. 


Saifuddeen ta fara kira ta ce "Na zo lafiya Yaya, insha Allah zuwa yamma zan gama sayayyar su kai min hotel". 


 "Wane hotel kika kama?" Ta ce ina ‘Trevelodge’na Greenwich". Yace "All the best, Allah ya kiyaye hanya, kiss me plzz….., a beg??" Ta yi dariya sosai ta ce 

"accept my bounch of kisses..." 


Sannan ta sumbaci wayar passionately, a gajarce ya ce 

"Na gode". Ya kuma yi saurin kashe wayar duka a lokaci guda. Sabida macewar jikin da ta haddasa mishi. Allah ma ya so shi shi kadai ne tsaye a barandar kofar gidansu.


Bai san me zai yi ya dadada mata ba kamar yadda ta ke haifar mishi da nau'i-nau'in farin ciki a kullum, ya kara kiranta ya ce, zan turo wasu kudin yanzu ta bankin barclays, kiyo ma su Hafiz  nasu sayayyan amma na Munaya ya zamo special”, ta ce "ow.k Angon Munaya?" 


Tana wayar tana zagayawa lungu-lungu na duniyar jarirai cikin dirkeken littafin Argos tana kuma laluba abubuwanda ta zaba din cikin system din dake cikin shagonArgos din tana selecting ana fidda mata.

Sai dai in ka dubi tsarin sayayyar tata kasan cewa siyayya ce mai ma'ana da ake amfani da hankali da tunani wajen yinta bada nufin almubazzaranci ko son nuna isa ba. Komi unique, kuma komai tadaukamaiamfanine ga jariri daga shekara daya har zuwa uku.


Kannenta kuwa a kanti nan H&M ta yi masu nasu siyayyan. Munaya a kantin D&G watau (Dolce and Gabbana), bata yi kwauron ko sisi ba. Ta karama Hajiya dogayen riguna masu quality suma su Hafiz din duk sittiru ne ta kwasar musu, ta yi ma kanta 'yan tsince-tsincen da ba’a rasa ba, Saifuddeen na shi sayayyen nasu‘short nicker, after shave, handkerchiefs, vest da sauransu. Duk daga ‘Marks & Spencer.’


Kamin ta komo hotel duka sayayyar da ta yi sun rigata isa kamar yadda ya ke a tsarinsu (free delivery).


Washe gari train ta bi zuwa Heathrow. Inda ta biyo night flight British Airlines zuwa Abuja, daga nan ta hawo jirgin Lagos.

*****

S

hi Saifuddeen din ne da kanshi ya zo ya dauketa cikin motar Alhaji Vauxhall 'yar karama. Rukayyah bata taba sha’awar tuka mota ba sai a Vauxhalldin Alhaji, zancen da ta ke ta yi mishi kenan, har suka iso gida. Ita dai lallai ya koya mata tuki zata tuka Vauxhall ya ce 


"Ban taba sanin ke 'yar kauye ba ce RAK sai yau, motar mazan zaki tuka?"


Dai-dai lokacin da sukai parking a harabar adana motoci, ya fito ta fito ya jawo hannunta zuwa motocin da ke adane karshen idanun ka, ya cire tamfol ya nuna mata mota, ash colour Kia Optima, ya ce "have your keys, a sha karatu lafiya". 


To har sai ta rasa bakin godiya. To da me zata goden banda kauna ta din-din-din ga Yaya Saifuddeenin? 


Cikin hannunta ya manna mata mukullan, ta ce "Amma dai Yaya..."

"Yaya me?"

"Ka yi azarbabin banin, ai da ka bari na koya tukunna". Ya ce "sai direba ya tukaki ya kai ki makaranta, ya kuma dawo da ke kafin Allah yasa ki koyan".


Cikin matsananciyar kauna ta ce "Na gode, Allah ya kara budi". 


A haka suka rankaya falon Hajiya kamar sa shige jikin juna.


Ta daga kai a hankali ta dubesu suna shigowa kai ka ce, Hassan da Hussaina ne. Koko ka yi tsammanin wasu taurari ne masu haskawa dan Adam hanya cikin duhu. Sun matukar burgeta hakannan sun bala’in dacewa da juna. 


Ta yi ma Allah godiya da kirari cikin zuciyarta da ya cika mata burinta. Ta tabbatar yanzu kam Saifuddeen yana son Rukayyah, bata shakkun cewa, tushe akai masa. Ko yanzu ta bashi matarsa bata da kaico. 


Ya yi mata kallon, "Hajiya is high time…..."


Ta yi murmushi, don duk hirarrakin da suke a gareji tana jin su. Ta yi mai kallon na yarda da kai. 


Rukayyah hankalinta ba ya kansu. Ta mayar wajen budewa Hajiya sayayyar Ayda.


 "Amma dai Hajiya nan za a daukota ko? Ko kayan za a dauka tiryan-tiryan har Maiduguri?"


Hajiya ta ce "Haka za’a daukesu tiryan-tiryan Rukayyah kayan barka ne".


"Ni kam Hajiya a bani rikon Ayda don Allah?"

"Kin haihu ne da zaki iya raino?"

"Haba Hajiya, kamar ba ki sanni ba? Tun daga kan Hafiz nike goya ma mama 'ya'ya".


"Haka ne fa, mantawa na yi. Sai ki auri Baban Ayda tunda kina son rike Aydar….." 


Kunya! Kamar ta ce kasa bude in shige, shi kuwa gogan sai ya yi murmushi, wai a ranta cewa ta ke, kar dai Hajiya ta dagosu ne?


Washe gari gayya guda haka aka tafi kai kayan barkar Ayda da na mahaifiyarta wanda Nafisa ta hado da kudinta, turamen atamfofi masu karshen tsada da laces. 


Rukayyah bata samu zuwa ba, sakamakon lectures masu zafi da ta ke dasu a ranar. Sun je har da Mama Amina suka kuma nuna sha'awarsu na son a basu rikon diyarsu, Salima ta kafe ba ta yarda ba. 


Sai dai ya maidasu tare don kememe auren kisan wuta ya ki kasuwa, ya rantse ba zai saketa ba, don yana sonta sai dai in ta je ta yi aure kan aure.


Ta kwaso kaya ta dawo gidansu rigima har kotu inda dole alkali ya kori shari'ar don bata da hujjar kashe auren. 


Sai gidan su ta koma tace ita kuma aure ya kasu, tunda bata son shi, ga sadakinshi ko yaushe yakeso yazo ya amsa daga hannunta, yace bakya so na da kika aure ni?


Sati biyu a tsakani Sanator Modu ya samu Daddy har gida cikin weekend da neman alfarmarshi na son Saifuddeen ya maida iyalinshi. Ya bi kowanne lungu ya daurewa tsohon jijiyoyin jiki ta hanyar yin tagomashi da son Ayda ta tashi gaban iyayenta biyu, ya sanar dashi cewa auren ta ya mutu har ta gama iddah ta kuma yi alqawarin yin duk abinda yakeso cikin zaman auren da zasu yi a gaba,  a dole yayi saranda.


Baya jin kan shi ko Hajiya sai Saifuddeen din da ya lura kwata-kwata Salimar ta fice mishi aka. Rukayyah kadai ke mulkin zuciyarshi da gangar jikin shi. A halinda ake ciki yanzu dai.


Ya zama tamkar bashi ba, kafatanin rayuwarsa da lifestyle dinsa yacanza, ya saki ransa yana kyakkyawar mu’amala mai dadi armashi da iyaye da ‘yan uwansa a sabili da soyayyar Rukayyah. 


Amma sai ya yi tunanin wata kila ta ci albarkacin diyar ta tunda ko a lahira wani kan ci albarkacin wani, balle Da da mahaifi. 


A yadda ya nace yana son karbar 'yar zasu iya yin amfani da hakan su shawo kansa.


Don haka shi da Hajiya suka sanyashi a tsakiya a wani marecen ranar lahadi da kabli da ba'adi da hujjojin su na ya maida Salima. Alhaji  ya ce

 "Baya jin kan shi ko Hajiya sai Saifuddeen din da ya lura kwata-kwata Salimar ta fice mishi aka. Rukayyah kadai ke mulkin zuciya da gangar jikin shi. Ya zama tamkar bashi ba, kafatanin rayuwarsa da lifestyle dinsa sun canza, ya saki ransa yana kyakkyawar mu’amala mai dadi da armashi da iyaye da ‘yan uwansa a sabili da soyayyar Rukayyah.

 Amma sai ya yi tunanin wata kila ta ci albarkacin diyar ta tunda ko a lahira wani kan ci albarkacin wani, balle Da da mahaifi. 


A yadda ya nace yana son karbar 'yar zasu iya yin amfani da hakan su shawo kansa.


Don haka shi da Hajiya suka sanyashi a tsakiya a wani marecen ranar lahadi da kabli da ba'adi da hujjojin su na ya maida Salima. Hajiya ta ce


"Ni Yahanasu Salima ta batawa ko? Ba mahaliccinta ba, to na yafe mata duniya da lahira. 


Allah ma mu ke mishi laifi ya yafe mana balle kai? Ba zan so rayuwar yarinya ta yi ta walagigi ba babu gaira babu dalili, ta tashi a marainiyar karfi da ya ji alhalin da Uwa da Ubanta. To ka ji".


Kamar ya yi kuka ya ce "Hajiya yanzu sabida Allah kin yarda in yi kome da auren kisan wuta? Kuma ni bana jin kaina sai Rukayyah..." Ta ce 


"Rukayyah ba tasan Allah ba? To mu mun san Allah kuma da na kowa ne. Yadda ba zan so Nafisa ta baro gidan 'ya'yanta ba, haka bazan so Salima ta gutsire rayuwar iyalinta a dalilina ba".

Kwanaki biyu ya yi yana tauna maganar Hajiya da kuma yadda zai yi ya shawo kan Rukayyah ta fahimcesa ba shi da laifi ba ruwan sa cikin maganar koda taje kunnenta, ba kuma yadda zaayi ya yarda da ita, ya rasa. Tsoron sa Allah, tsoron sa abinda zai kawo rashin fahimta tsakanin sa da Ruqayya ko yaya yake, a dai cikin wannan rayuwa mai gardi da suke ciki.

 Don tunda taji ana zancen maida Salimar ta yanke duk wata alaka mai dadi a tsakanin su. 

Yana matukar tsoron duk abin da zai ruguje masu wannan tsaftattar soyayyar da suke gudanarwa, yana matukar gudun bacin ranta, yana tsoron duk abin da zai maidata statedin ta na baya, yana tsoron fushinta da shi, yana tsoron duk abin da zai nesantashi da ita.


Yana gudun bacin ranta fiye da na iyayen da suka tsugunna suka haife shi. Ga shi har yau ba a barshi ya tabbatar mata da matsayinta gareshi ba. Dama dai ace... ta na gidan sa ne komi zai fi zuwa da sauki. Kai ina?


 Da sake wai an bawa mai kaza kai, ba zai yi saken da zai zo ya rasa Rukayyah ba akan wata Salima. 


Tunda Salima ta zagar mishi iyaye ba shi bata har abadan-abadan.


Daga baya Alhaji yayi tunanin ce wa idan har dai da gaske bayaso  bazai takura masa ba. Nafisa da mijinta suka tura. Suka taho da Ayda a ranar. 

*****

a dauka shikenan zancen salima ya mutu. Tunda ga Aydarsu a hannunsu. Ya dawo ofis da wuri yau misalin karfe hudu sakamakon yunwa da ta addabe shi, nan ya cimma Rukayyah na makaranta, sai Rabi ce ta kawo mishi.

Bayan ya gama cin abinci Alhaji yai kiransa falon shi yasa shi gaba da nasiha masu dadi da wanke zuciya. Cewa Baban Salima wato senator Modu yazo har gida ya rokeshi kan ya maida Salima dakinta ta rabu da mijin data aura kuma tayi alqawarin canza hali. Da dai ya tabbatar kamar suna son su tursasashi sai yasa masu kuka ya ce

 "Alhaji ko kai baka yi mata biyu ba har furfurar ka sai ni?"

Alhaji ya murmusa ya ce

 "Don na san kana son ta ne Saifuddeeni, ba wanda zai zabo abu da kansa, ya ce yana so, ya dawo ya ce ba ya so, to bacin rai ne".

"To yanzu Alhaji ya ya zanyi da Rukayyah? Tunda kuka bullo da zancen nan ta daina kula ni, har buya take kar in ganta a cikin gidannan….."

"Ka zama namijin duniya Saifuddeeni, Rukayyah tsoron ta kake ji, amma kana son matar ka ko daga yadda ka dauki son duniya ka azama 'yar ta duk wani mai hankali zai gane hakan". 

Ya so ya ce da Alhaji Da daban, mata daban. Ya ma rasa me zai ce don haushi. Ya juya gabas, ya juya yamma, ya juya kudu ya juya arewa ya rasa inda zai sa kansa don takaici.

Ya ga idan ya tsaya yana yiwa Alhaji kuka ya yi aikin banza, don ba sauraronshi zaiyi ba ita Salimar ce zata ci kaniyarta. 

Kamar Alhajin yasan abin da yake kissimawa a zuciyarsa ya ce "Ka kullawa zuciyarka ALHERI a kullum, ka nufi iyalinka da ALHERI, ka nufi kowa da Allah ya hadaka rayuwa dashi da ALHERI kaima ka ga ALHERIN. 

Ba ka ga yarinyar ba wallahi ta sakko, duniya ta koya mata hankali. Ka yi hakuri ka ji takobin addini, kasa wannan takobin naka ka yi ta saran mata biyu kyawawa da fara da baka, gata ne Allah ya baka a kuruciyarka, don auren mata biyu gata ne daga Allah... 

Ni ai Allah ne bai bani ba amma ina so, duk wajen wacce na je sai an dauko Magana rimi-rimi sai ta zame, wai sun ji labari matata ta mallake ni….” dole ya murmusa, don ba karamin dariya maganar Alhaji ta bashi ba dai-dai lokacin da ya ji motsin motar Rukayyah daga waje suna shigowa ita da direbanta.

 Ya dago da sauri Ya ce "Wallahi Alhaji bada ni ba, bazan iya zama jaruminba ba idan ina gaban Ruqayya".

Hajiya ta shigo dakin tana fadin

"Ince ko ka hakura Babangida? Mu ALHERI muke nufinka da shi..." 

Ya ce da sauri 

"In dai wannan ne ALHERIN (Salima) to bana sonsa!". Hajiya ta kada kai cikin gamsuwa bata ja da nisa ba.

 "Shi kenan Babangida tunda ba’a aure dole". Ya ce a dan hasale

"Kada ma a fasa damuna da zancen wata Salima a yi ta yi. Amma wallahi-wallahi na gama aurenta, sai dai in auren dole zaku yi min to wannan kuwa. Haka kawai an hada ni da Rukayyah akan wata mai kama da zangarniyar dabino”.

Ta maida dubanta ga Alhaji “kayan Rukayyan ma na hada duk su tattara su je Jalingo su gaida su”.

Gabanshi ya sake rankwasa ya fadi, wai yaushe za’a ba shi Rukayya ne? 

He did not belong to polygamous marriage. After all ta ya ya Hajiya ta ke tunanin Rukayyah zata dauki al'amarin da sauki kamar yadda ita ta dauka? (Baisan cewa Hajiyar so take su fita haqqinsa ba tunda basu sani ba ko har yanzu yana son Salimar shiyasa suke nuna takurawarsu) Ya tabbata garin take so ta bari don ta daina ganin sa. Shine ta kirkiro da tafiya Jalingo.

 Ko ta gano cewa yau ta samu tabbacin abinda take ma shakka ne oho! Ta ce 

"Ina ta aron bakin Rukayyah ina tauna mata albasa, ya dace ta zo din kamar yadda na alkawarta zan bata ZHABI, na zama da kai ko a'ah? Tunda dai yanzu tana cikin hankalinta. 

Ina da yakinin cewa baka a layin irin mazan da Rukayyah KE SON AURE! Domin ta sha gaya min ba zata taba auren MAI MATA ba…….."

Ya dago ido cikin sarewa da al'amuran Hajiya masu ban mamaki, a wasu lokutan, masu ban takaici. Yau ta yi maka fari, gobe ta yi ma tsumma. Ka kasa gane haqiqanin inda tasa gaba

Tana magana positivelyta koma yi negatively, to ko Hajiya na da tabin kwakwalwa ne? Mata? Waye ke cewa a dawo da ita basu ba? Sannan kuma su ce ba za su bashi ita ba da hujjar su na yana da mata? Matar da yasan saki uku rigis ke a tsakaninsu? Amma har yanzu sunansa mai mata???

Kawai ya gane bata son ba shi Rukayyah ne ba wani abu ba, shi ne ta ke yin kwane-kwane. A wahale cikin fidda rai ya zakuda ya fesar da wani huci, yace

"Hajiya kina so ki haukatani?"

 "Ba burina kenan ba, alkawarin da na dauka tsakanina da mahaliccina ne yau zan cika. Kana son matar ka, ka saketa a dalilina, ta gane kurenta tana so ta dawo, ka ce bazaka maidata ba saboda Rukayyah.

Kenan kana son kayar  ka. Sabida gudun bacin ran Rukayyah ne bazaka dawo da ita ba. Wanda har yau ke nuni da ka ki yarda ka zama namijin duniya a kan mace.

Yau ga Rukayyah ta dawo cikin lafiyarta. Ta so ka a tsammanin cewa waccan matar ta tafi har abada! To yau ga ta nan tana so ta dawo, kuma idan zaka iya rabuwa da ita zaka iya rabuwa da Khadijah. 

Don haka idan Rukayyah tana sonka da gaske ba bulani kuke yi ba, ba abin da zai canza game da kai a zuciyar ta idan ka dawo da matarka, ka yarda da ni ko a'ah".

Bai da abin cewa ba ya ga gumi (jibi), ba abin da yake yi, yau ina zai sa kanshi idan Rukayyah ta ce, ba ta son shi???

Shin ya ya ma Rukayyah zata amshi batun wai an daura masu aure ba da saninta ba? Idan Rukayyah ta ce, ba zata zauna da shi ba, zai iya hakuri ya zauna da Salimar da Hajiya ta kafa akan dawowata cikin sabuwar rayuwar sa haka? 

Me Alhaji da Hajiya suke hange a Salimar nan ne da har suke ikirarammishi ALHERI a tare da ita???

A nashi tunanin duk wani ALHERI ya gama samunshi a RUKAYYAH! Yaya zasu yi mishi  saki-na-dafe da ALHERIN da Allah ya hada a tsakaninsu? 

Yana cikin wannan tunanin, bai Ankara ba sai sallamar Rukayyah ya ji a kan su cikin sassanyar muryarta.

Ta samu waje can nesa da Hajiya ta zauna, kanta a sunkuye, jikinta ya yi sanyi ganin fuskokin kowannensu babu alamun rahma, tun daga nan ta tabbatarwa kanta kiran bana jin dadi ba ne.

Saifuddeen ya dago ya dubeta, ta yi saurin kauda kai, kada ya yi mata kallonnan nashi a gaban Hajiya da Alhaji. Ta maida hankali ga murza 'yan yatsunta na dama, da 'yan yatsunta na hagu.

Alhaji bai yi magana ba, sai da ya tabbatar kowannensu ya nutsu dauke da ragamar daukan duk abin da zai fito bakinsa. Ya dauka Hajiyar ce zata yi magana, amma ba ta yin ba, don ta rasa ta inda zata bullowa Rukayyah da maganar sabida tsabar kwarjinin da yarinyar ta yi mata a lokaci daya.

Alhaji ya ce 

"Rukayyah inaso ki bani hankalinki, ki kuma yi aiki da hankali da tunaninki, kafin ki yanke hukunci". 

A hankali ta ce 

"To Alhaji". Kai baka ce daga bakinta muryar ta fito ba, sabida tsabar mutuwar jiki.

Ya yi gyaran murya ya soma yi mata bayanin duk abubuwan da suka faru ba cikin hankalinta ba. Tunda ya fara bata dago ba, don ba ta yi mamakin abinda an kace Aliyu ya yi din ba, tunda shi kam, bai ma san me ake nufi da soyayya ba. 

Ba mamaki sha’awa ce kawai ta debe shi. Yanzu ne tasan tana cikin soyayya ta gaskiya da wanda ya cancanci a so shin, kamar yadda Rabi ke mata huduba a baya.

Ya kare da cewa, "A lokacin ne kuma dukkanin mu babu zaton mu ba tsammani Yayan ki..." Ya nuna Saifuddeen da dan alinsa, "Ya ce, shi ya fanshi auren a daura da shi......" 

A matukar razane ta dago suka yi ido hudu da Alhajin, kana ta wulkita idanunta barin da Saifuddeeen ya ke. Farin ciki ne, mamaki ne, bakin ciki ne ko makuwa suka debeta oho? Allah masani! 

Alhaji bai bata damar yin magana ba, ya ci gaba da koro mata bayanin duk abubuwan da suka faru.

Rukayyah dai ba baki, ya mutu murus. Hajiya ta cafe zancen da cewa,

 "Mun dade muna jiran zuwan wannan ranar Rukayyah, ranar da kike cikin hankalin ki da nutsuwar ki, don ki yi ma kanki ZABI, babu mai tursasaki. Kin amince ko baki amince baa warware auren?" 

Bata da zabi banda ta daga kai, sabida kallon marairaitar da ya tirketa da shi kamar ba Saifuddeenin da ta sani ba. Maganganun dake yawo a kwanyar Ruqayya a wannan lokacin sune;

Wai ni Rukayyah ce mai aure? 

Auren ma na Saifuddeenin da zuciya ta dade tana harbawa cikin kowanne dakika da son sa da kaunarsa? Da gangar jiki ta dade tana bege, baki da zuciya ke kwadayi? Shin ita din wace irin mai sa'a ce…….??? Sai hawaye!!!

Ta cira kai a hankali suka dubi juna, ya lumshe idanun nan masu kada mata 'ya'yan hanji, ya rausayar da kai, ya murmusa, bata san sanda ita ma ta maida mishi martanin murmushin ba. To amma wulakancin da yai mata a baya fa? Wallahi sai ta rama.

Ta soma kokarin tsaida hawayen da ke ambaliya, amma koda wasa sunki tsayawa. Na farin-ciki ne? Na mamaki ne? Ko na menene oho ita ta barma kanta sani. 

Alhaji da Hajiya suka hada baki suka ci gaba da lallashi ta nan ta can, har sai da suka tabbatar ta daina kukan. 

Ta nemi izinin komawa cikin gida. Alhaji ya ce, ta je, amma ta nutsu, ta yi tunani daga nan har kwanaki bakwai, abin da ta yanke ta zo ta gaya masu, tana yi ko ba ta yi? Babu mai matsa mata. 

A ranta ta ce "sun riga sun daura din ya ya zata yi?" Har ta fada dakinta ba tasan hakikanin a inda hankalinta ya ke ba. Tana yi din ko bata yin? 

Don haka sai ta dauko jaka ta hau shirya kaya (al'adarta kenan yaji idan waje ya yi mata zafi). 

Shima Saifuddeen din bai yi gigin binta ba, don ya san duk wani shiri da ke tsakaninsu yanzu ya wargaje.

Washe gari karfe goma na safe, ko kalacin gidan ba ta waiwaya ba. Hajiya da Alhaji na bisa kilishin tsakiyar falon suna karyawa, sai ganinta su kai ta turo jakar nan tata, jikake keeeeeeey….., gaba dayansu suka zubo mata idanu, har ta iso garesu ta russuna ta ce 

"Ni zan je gida Hajiya, sai an kwana biyu".

Cikin murmushi Hajiya ta ce, 

"Gida? Wane gidan?"

“Gidan mu man". Ta fada tana kauda kai da tsuke baki. Ta yi murmushin jin dadin ana son danta tunda ga shi har ana yi masu yanga. Ruqayyar cewa take a ranta in daurin auren na adalci ne, a bari ta warke mana? Saida bakin alqalami ya riga ya bushe sannan za’ace wai an bata ZABI to idan ma tace bata yin me hakan zaisa ko za hana? Ta tabbata fushi ne ya kori Rukayyar ta, ta kada kai tace 

"To a dawo lafiya, masu gida, agaida mutanen gidan". 

Ta ci gaba da tsugunnon, bata mike ba, don kuwa ba ta da ko sisin kobo.

Hajiya ta ganota tsaf, ta ce a ranta "To mu zuba". Ko uffan bata kara ce mata ba, sai Alhaji ne ya sanya hannu a aljihu ya debo kudin da bai san adadin su ba ya bata, tasa hannu biyu ta amsa, ta yi godiya. 

Ya san ba zata hau jirgi ba, sai dai jirgin kasa. Sun rasa dalilin Rukayyah na son yin tafiya cikin 'train' sai ka ce wata renon kasar Ingila, to ita ra'ayinta kenan.

Har cikin tasha direban Alhaji ya kaita, ta yi sa'ar samun seats sun kusa cika, don haka bata dade sosai ba suka dau hanya. Da suka sauka kuma Babanta ta kira shi da kan shi ya zo ya dauketa zuwa gida.

Mama Amina na kicin tana yankan kubewa. Rukayyah ta rangada sallama cikin rangadediyar muryarta. 

Ta dago suka hada ido suka yi ma juna murmushin, kauna. Ta wuce daki ta aje jakunkunan hannunta, nan ta taradda Munaya tana barci, don yanzu dakin ya zama nata ita kadai, 'yan kananan kannenta suna ta wasan su a tsakar gidan babu wanda ya kulata, don dai ita ba mazauniyar gidan bace shiyasa babu wata shakuwa a tsakanin su. 

Hafiz ya shigo mata da 'fruits' a leda ya ce, inji Daddy.

Tana shiga daki ruwa ta watsa, ta yi freshen-up gajiyarta da kugunta da ya sha zama. Motsinta ya tada Munaya, kar ki so ki ga murna. 

Tuni ta bude kwali ta ciro indomie wai zata je ta dafa mata, ta ce"thanks 'yar gaban goshi na".

Ta sauya atamfar da ke jikinta da doguwar riga 'beig colour' kirar Bahrain, ta zo ta kama ma mamanta girkin dare da ta ke hadawa. Suna yi suna hirarrakin 'yan uwansu na Gombe da Rukayyar ta ce ta dade bata ziyarta ba.

Sai kuma maganar auren Maimuna diyar Asi ta fari da za a yi sati mai zuwa,  Ruqayyah ta ce "Lallai kam na zo a dai-dai".

                              *****

T

un dare suke shiri domin tafiya bikin 'yar uwarsu a Gombe. Haka duk kayan biki ta bangaren Mama Amina da zata kaima 'yar uwarta gudumuwa shi ma sun kammalashi cikin jakunkuna.

Fargabar Rukayyah daya da kyar in Hajiya ba zata zo ba. Allah ya gani a yanzu kau ba ta marmarin ganin ko dayansu. 

Har wani bangare na shaidanin zuciyarta na gaya mata ma sun fi son Salimar a kanta tunda ya ke ita 'yar masu akwai ce, shi ne suke damunshi da ya maida ita. Ita don an ga ubanta leburan gwamnati ne, shi yasa ake son hadata da KISHIYA, abinda ta ki jini tun tana mitsitsiyarta.

Kishiyar ma irin Jummai, marassa imani, me zata ce da Alhaji da Hajiya yanzu? Sai godiya, amma ta rufe babinsu a shafin masoyanta. Waya kuwa tun a Lagos din ta kasheta, kada ma su dameta da kiranye-kiranye.

To sai me? Ta fito wanka a washe gari ta bata lokaci wurin karkace daurin shadda 'deep orange' da ake yi ma dinkin babbar riga Senegalese da adon bakin zare, har a jikin zanin. Ta yi kyau matuka, kamar ita ce amaryar. Tana daura agogon 'swatch' baki a hannunta na hagu, ta sawo kai zata fito daga dakin don cimma su Munaya a mota, sai suka yi karo garamm! Da goshinansu, koda yake shi ya dan rankwafa ne.

Ta yi hanzarin ja da baya, yayinda kamshin 'Marks' ya doki hancinta. Da dai ace tasan su wane ne 'Marks' da 'Spencer', da taje ta basu labarin Yayan nata, ko kamfanin sun ba shi 'award’' akan cinikin da yake masu, da kuma yadda 'design' din su na komi ya karbesa. Ta yi saurin ja da baya, ta rabe jikin kyauren kofa ta bashi hanya, tana mai cewa, 

"...,Excuse me plz…….." 

Ya kwaikwayi 'yar muryar tata wadda ba ta da maraba da ta Munaya, 'yar shekaru goma, shi ma ya ce "Excuse granted …....".

Kallonta ya ke da murmushi, wani irin murmushi da ya kada mata 'ya'yan hanji. Domin yana kunshe ne da tarin ma’anoni da dama. In har ma ba idonta ne yayi kuskuren gani ba bai taba yimata irin wannan murmushin ba. 

Ta yi baya luuuu...! Zata fadi, ya sa dogayen hannuwansa ya tarbota. Ya rungumeta tsam-tsam.Bakinshi ya kai ga lallausar 'lips' din da ya sha 'brown lip-stick'  cikin wani irin 'fashionable kissing' da ba ta taba tsintar kanta a ciki ba. 

Bata san sanda ta kankameshi ba, cikin yanayin fita hayyaci. Karya ta ke, tace zata iya fushi da Saifuddeen. 

Shi ne mijin da ta ke son aure, ta ke kuma gujemawa da gan-gan. Ina ruwanta da tsohuwar matar sa? Ko yanayin alakar su ta baya tunda Mai juya al’amura yayi musu juyin wainar masa a lokacin da ya so? Koda shike laifuffukan nasa shi da iyayansa gareta yawa gareshi.

Sai da suka saisaita numfashinsu sannan suka dubi tsakiyar idon juna idanun kowannensu ya canza launi. Kafin wata matsananciyar kunya mashahuriya ta zo ta yi mata lullubi. Yamaida ita ya rungume sosai a kirjin da ta ke yiwa mafarki,kwana da kwanaki, wata da watanni, shekara da shekaru, ashe akwai ranar da Allah zai yi mata wannan alfarmar? 

Bata da bakin magana, hatta daurin kanta da ya zame sai shi ya daura mata. Duk da baiyi kyan daurin datayi da farko ba tayi kyau sosai. 

Komawa sukai bakin gado suka zauna, suna kara nutsuwa ya ce 

"Rukayyah!" 

Bata iya ta dago kai ta dubeshi ba, bai damu da lallai sai ta dubeshi ba, don yasan ba zata iya ba, sai dai su kwana a hakan. Kunyarta da saurin karaya, na daga manyan abubuwan da suke kara mishi kaunarta.

Ya kama hannuwanta duka biyu ya rike, yana murmushi.

 "Ko gaisuwa babu?" 

A nan ne ta dago ta dubeshi a sanyaye, ranta kal. Tasan koma dai da Salimar Saifuddeen yana son ta. Koma yaya ne, tana da gurbi mafi girma a zuciyarsa. 

Idan fatar bakinsa bata fada ba, actions dinsa da reactions dinsa  sun nuna, kwayar idanunsa sun fada, gangar jikinsa da aikin kowacce  gaba ta jikinsa sun fada. Ita kadai tasan yakin da take yi da zuciyarta a tsayin kwanakin nan da tayi ba tare da shi ba. 

Ta ja numfashi ta fesar a hankali.

"Shi ne kika taho babu sallama Rukayya?"

"Am sorry..." Ta furta mai cikin kunnuwan sa a hankali. 

   Bai zaci kalmar daga bakinta ba a irin rabuwar da sukayi da yadda ya santa da zafin kai, musamman da yake su suka yimata laifi. Wani irin sanyi ya tsirga a zuciyarsa. Ya bita da wani sabon al'amarin da kwakwalwarta da gangar jikinta ba zasu iya jurewa ba wanda umarni ne da ya taso tun daga karkashin zuciyarsa duk ya tumbuke mata kwalliyar ta. Shi da kansa ya yi tunanin 'this is not the right place……..', 

       Don haka ya mikar da ita tsaye, rike yake da hannunta, domin dai ta zamo rakuma. Ruhinta, zuciyarta, tunaninta da gangar jikinta duka tare da  akalarsu suna hannun sa.

Ya dauki mayafin da ta aje gefen gadon ya rufa mata a ka. Rukayya har mamakin kanta ta ke. Ina tsiwar tata? Ina fushinnata? Ta nemesu ta rasa. 

Ta rasa dalilin da yasa duk 'planning' din da ta yi a kan Saifuddeen gangar jikinta ke ruguza shi.

Su Munaya sunyi zaman mota har sun gaji kamin amarya da angon su fito. Ya iso motar ya zura kai saitin Mama Amina ya ce "Mama yaa toh? Ni kuma ya zaku yi da ni bayan bakon kwana ne?" 

Cikin matsananciyar kunya ta ce "Amma kana ganin zaku yiwa Maimuna adalci in kuka hanata zuwa bikinta?" 

"Wane ni, diyar Asi guda? Sai ince, safe journey! Hajiya ma zata zo, amma nake jin sai wajen jibi don ta ce wunin biki kawai zata halarta. Sannan ga sakon Asin inji Hajiya". 

Ya mika mata 'cheque' na kudi naira dubu dari biyar daga Haj. Umaima. Ta amsa ta yi godiya, ta kuma aron bakin Asi ta sake yi mata godiya. 

Ya kara jan Rukayyah gefe yana jaddada mata lallai-lallai ta bude mishi waya, ya kare da cewa

"And tek kia of uself, right?". A ranar ya juya Lagos bai kwana ba..

*****

S

un iso Gombe lafiya, gidan Asi duk ya kaure da murnar zuwan Rukayyah. Al'adun bikin garin Gombe yana matukar burge Rukayyah, musamman abinnan da suka kira (BUDAN KAI). 

Ranar budar kai da daddare ta kama hannun Munaya zuwa wani shagon waya da ke bayan gidan Asi, tana son sayen wani layin waya ne. Tana magana da mai shagon, wasu mutum biyu su ma suka zo.

Juyawar nan da zata yi suka yi ido hudu da Aliyu Dukku, ya ce "Wace wannan nake gani kamar Rukayyah?" Ta yi murmushi ta ce "Aliyu ko? Ashe kana duniyar?" 

Gaba daya ya gigice, ya ce "Rukayyah ke ce haka, kika kara kyau, tun yaushe kika warke ba a sanar da ni ba, bayan na ce da zarar kin warke a sanar da ni?" Again ta sake murmushi, ta ce "Aliyu kenan". 

Duk yadda ya so ta tsaya su yi magana ta ki, don ita mugun haushi ya ke bata. Ta kama hannun Munaya suka bar wajen.

Washe gari ana i-gobe zasu bar Gombe bayan sun dawo daga kai amarya aka turo wani yaro, wai ana sallama da Rukayyah. 

Asi ta ce, ya je ya ce da wanda ya turo shi, Rukayyah anyi mata aure, ko kallon yaron bata yi ba ya sake dawowa, wai don Allah don Annabi ta zo sako za a bata wajen mijin nata. Tasan ko wane ne, don ba yau ya fara zuwa zance gidan ba. 

Ta sha lullubi ta taddashi a zaure. Ya sha wanka, ya sha shadda da turare, Aliyu ne.

"Ina ce an gaya maka na yi aure Aliyu?" 

Ya yi ajiyar zuciya, "Don Allah, don son ma'aiki Rukayyah ki saurareni".

"In saurareka in ji me?" Ya ce "Mu yi sulhu, ina tabbatar maki ni ne mai kaunar ki Rukayyah. Wallahi auren tausayi ya yi da ke, don kar gidanku ya tozarta, amma ni din nan ni ne mai kaunarki, da kin ki da kin so, am your first love". 

Wata kalma daga cikin zancensa ta doki zuciyarta, ta ce "To na gode, amma dai ka sani, tunda har an daura koma auren mene ne ya dauru, sai wanda aka aura wa ya saki ko? In hakane to don Allah ka sarara mini, kada ka sake zuwa inda nake". Haka suka rabu baram-baram, yana fadin

"In dai akan wannan dan uwan naki ne zaki fito ko a bazawara ne ki same ni, don ya fi karfin ki wallahi, auren sha’awa yai dake". 

Ranta a masifar bace ta dawo ciki ta samu kanta da kulle waya, kada Saifuddeen din ma ya kirata. Kalaman Aliyu sun tabata, akwai dan abun dubawa a ciki koda ba gaskiya bane. Wasu zafafan hawaye suka feso mata.

Hajiya ta zo, kuma a ranar ta koma, Rukayyah ta yi duk iya yinta ta boye ma Hajiyar bata gan ta ba, to ita ma Hajiyar bata matsa da son ganin nata ba, don tasan da gan-gan ta ke buyan.

                  *****

[12/17/2019, 19:18] Takori: K

wanansu biyar kenan da dawowa daga bikin Maimuna diyar Asi, tana kichin tana yi ma Daddy hadin salad, Mama na daki kwance, sai Lukman da ke ta wasan motoci a tsakar gida su Munaya duk sun tafi makarantar islamiyyah. Wannan muryar da ko mutuwa ta yi ta dawo ba zata bace mata ba, ta tsinkaya cikin kunnuwanta da sallama 'huskily', ta kuwa shaka ta yi tam, ta kara daure fuska. Data tuno da gorin da Aliyu yayi mata. 

Har kichin din ya bita ya jingina da kyauren kofar. Sanye yake da wata jikakkiyar bakar shadda wagambari, sai walkiya yake. 

Tana mamakin dalilin da yasa in zai zo Jalingo yake yin babbar shiga. A Lag. ba zaka taba ganinshi da wasu kaya ba ‘suit’ ba. Shi bai yadda ba lallai gidan surukai ya zo, ko ina ruwan Daddy da wata surukunta? Oho! 

Ta yi tsaki, "Mts!" Saboda haushin da maganganun Aliyu ya bata. Bai karasa shigowa kicin din ba ya jingina da bango yana hararar ta da manyan fararen idanunsa. Saida ya dauki lokaci baiyi mata magana ba itama bayan kallon farko data yi masa ta dauke kanta bata kara kallon inda yake ba ta cigaba da aikinta. ya ce

 "Kin kyauta?"

A tsiwace ta ce "Da na yi me?"

"Ban sani ba".

"To nima ban sani ba, bansan abinda na yin ba, kuma kam gaskiya ni ban son mutum ya cikani da bimbini......" 

Ya fizgota da karfi yana fidda numfashi a fusace ya ce 

"waye mai bimbinin? Wa yake miki bimbinin? Ni mijinki ne ba Saurayinki ba you've to chew your words on me ......can't say I miss you RAK!Tunda ni kam ina da mata, ke ce abin a tausayawa". Sabida tsabar takaicin kalamansa sai ta balle mishi da kuka. 

Da sauri ya saketa ya ce, "Karya ce ban iya ba, kuma baki isa ki sani inyi miki karya ba. Yes, ina da mata kuma har mun haihu am I lying? 

Duk abinda kike jin zaki yi, ki yi, auren mace sama da daya ba haramun bane sai in auro dawo da ita, muddin kika cigaba da yi mun wannan halayyan da kika tsiro da ita yau sai na dawo da ita din kiyi duk abinda zaki yi, don ba tsoron ki nake ji ba…..

        Kin gujeni duk hakan bai isheki ba, na  biyoki na rarrasheki nayi miki alfarmar kije biki, mun rabu rabuwar arziki da alkawarin zaki bude wayarki.....kin kama kin kashe min waya, na kasa jurewa na taso na taho sabida ke tun daga Lagos ko hutawa banyi ba babu tarbar komai sai ta wulakanci da baqar magana Ruqayyahh?

Ruqayyah me nayi miki, nida ko magana bata sake hadamu ko a waya ba? Dadin abin badake kadai na dogara ba....." 

Ya yi ficewarsa ya barta da dunkulallen takaici ya nufi dakin Mama. 

Ai kuwa ta kara fusatakarshe! Don ya yi mata bazata. Bata taba zaton ya iya fada haka ba.

A dakin Maman ya ke yi mata bayanin ya zo daukan Rukayyah ne idan sun yi izni sabida makaranta, ya zo ya tafi da ita.  Mama Amina ta galla mai harara 

"To ni ina ruwana? Da zaka zo ka sani agaba kana neman iznina? Ku daina sani a sabgoginta, shi yasa ai ta raina Hajiya, sabida kuna kulata da shirmenta. Wai Rukayyah ce zata yi ma Hajiya 'yar boye? Har mukaje gombe muka dawo bata bari Haj.  Ta ganta ba" Ta yi kwafa ta ce 

"Daga yau duk wani al'amari idan na Rukayyah ne ku daina sani a ciki, kar inyi wa ‘yar banzadan banzan duka wallahi. 

Duk rashin kunyar da ta ke makayanzu,.. ina jin ta, ina ganin ta sanda ta jefa waya a karkashin gado duk don karka kirata. 

Kai kuma da yake ka zamo sahorami, shashasha, ka ke wani binta kamar jela.... Tana cillaka kamar kwallo". Dariya ya yi sosai, 

"Maman Munaya Allah yau ban rarrasheta ba, wuta na bude mata nima".

"A to! Ka biye mata dai, ta kashe maka gida, ta wargaza maka iyali don na fahimceta sarai, dawowar Salima ta ke ma wannan, ta isa ta raba mata da mijin ta?" Ya ce 

"Mama Rukayya ma na da 'yar gaskiyar ta, ba kishi ba ne, tsoro ne. kuma Salima abin tsoron ce, da gaske". 

"Tsoro?"

"Tsoro mana Mama, kar ta yi mata abin da yafi na baya, don yanzu da ace abun ya zo da karar kwana, ai da mun rasa Rukayyar balle mu hantare ta". 

Ta yi tsaki "Tsuuuu!" Ta ce "Mutuwa kanta farau? Data mutun kwananta ne ya kare.

Ka ga ni har 'yan biyu na haifa sun mace na hakura, balle wannan kadafiriyar yarinyar". Shi dai murmushi ya ke yana rokawa Rukayyah gafara. Duk abin da suke cewa tana jin su, ta yi bakam.

A haka Daddy ya cimmasu yana lale da dan shi. Tare suka ci abincin dare yana gaya mishi maganar su sanya baki Rukayya ta bishi don ya lura da ita fushi ta ke da kowa a Lagos. Daddy ya ce 

"Tunda dai kwana daya ne, ka hakura da kwanan hoteldin ka zo nan dakin Hafiz ka kwana”. Hafiz ya je ya kara gyara dakin duk da cewa a gyaren ya ke. Ya ce 

"Kai Hafiz ba sai ka koma cikin gida ba, mu kwana tare man?" Ya ce "A haba Yallabai, wane ni?" 

Ya yi murmushi, ya ce "ni kuma na rantse daki daya zamu kwana ko in bar maka dakin ka in tafi hotel”. Da sauri Hafiz yace

 “Allah ya huci zuciyar ka Yaya  Saifuddeeni, shikenan zan kwana” “To ya maganar karatu tunda an kare sakandire lafiya?" Ya ce

"Na nemi admission a makarantar koyar da tukin jirgin sama da ke 'Ukraine' amma babu 'support' daga kowanne bangare, don Daddy ya fi son inyi karatun anan sannan 'it costs too much ". Saifuddeen ya maida duban shi ga Daddyn ya ce 

"Daddy don Allah ka bar Hafiz man?" 

Ya ce "Idan ka daure mishi gindi, to kuje ku karata, amma bazan biya miliyoyin nan ba ko ina da su, balle ba ni da su, duk makaranta-makaranta ce. Nan ma a Zaria ina ce ana koyar da tukin jirgin?" Ya ce, 

"Amma Daddy ai ba za a hada ba, ni na dauki nauyin komai". Ya ce, "To Allah ya taimaka, ya shi albarka ya kara zumunci, amin". 

Murna wajen Hafiz har ba a magana. Ya garzaya cikin gida yana shara musu. Rukayyah ta ji dadi, har ranta. Amma ba ta ce komi ba.

A dakinsu ya cimma Rukayyah tana hada kaya ranta a bace matuka, kadan ya rage ta yi kuka, sabida fadan da Maman ta ta yi mata mai gigitarwa. Rukayyah ta tsani fada, don haka idan ta bar gidan sai sun nemeta da kansu. Wai dame suke so ta ji ne?

Kusa da ita ya zauna a hankali, ya kara bayan shi a nata, kafafun shi zagaye cikin hannuwan sa. Wata ni'ima ta sauka a zuciyarta da tasa duka, amma don karfin hali bata fasa abin da ta ke yi ba.

Ya kai hannu ya juyo da kafadunta suka yi 'facing' juna, idanuwanta sunyi jawur tabbacin ta sha kuka. Ya ce 

"me yayi zafi haka Ruqayya? Kawai don zamu tafi? Baki tausaya min Rukayyah? Na kasa zama waje dayain yi aiyukan da ke gabana, sai  zirga-zirga nake daga kudu zuwa arewa,duk sabida ke?

Duk abinda kike zargina da shi ba haka bane. To haka Hajiya. Inda kin san yadda ta dage wajen sayo miki martaba da baki yi mata abinda ki kai mata ba. Babu yadda za’ai ace tafi son Salima fiye da ke.

Kome take yi ‘for your own goodness’ ne. Zancen Salima ya riga ya wuce sabida Salima da auren ta karya suke mijin data aura bai saketa ba, ya kuma kira Alhaji da bakinsa ya gaya masa, kinsan kuma babu yadda za’ai in auri matar wani. Koda ace ina so kuwa balle bana so….. sunan Salima a gareni da rayuwata baki daya(past-tense, bygone)!” Ya jawota ya kankamegabadaya kamar zai tsaga jikinsa ya sanya ta, jikinsa  na tsuma, numfashinsa da ke fita da sauri-da-sauri yana dukan wuyanta. A wani bangaren kuma tattausankamshin jikinta na daddadan turaren 'Elizabeth Arden' ya ke shaka.

Jikinta ya soma sanyi, ta ce "To cika ni, sai mu yi maganar". Ya yi saurin cika ta, "Umh, ina sauraro, laifin me na yi?" A nan kam ba ta da amsa, 

"In haka ne kenan laifin na Hajiya da Alhaji ne, bai dace a lankaya min ba". Sai ta yi murmushi, ta ce 

"Ya Ayda?".

"She is more than fine".

"Mai yasa baka zo min da ita ba?"

"Sabida bani da nonon da zan bata". Ta sake yin murmushin. A rayuwar ta bata taba tsammanin haka Saifuddeen din yake ba very simple, sometimes funny, most attimes, romantic, asabili da fassara da shaidar da ta yi mishi can baya, na wani mutum da yafi Kowa a duniya girman kai.

"Ba wani nan, rowarta ake yi, amma ai na ji ance madara kawai ta ke sha".

"Hakan ne? Ban kyauta ba, kuma mancewa nayi kema kina da nonon bata". Dariya tayi, bata sake cewa uffan ba. 

Hira mai dadi, da kara fahimtar juna suka ci gaba da yi, sai da suka ji motsin Daddy yana rufe kofar gida suka hakura.

Washe gari jirgin karfe goma na safe suka bi, suka koma Lagos.

                          *****

LAGOS

H

ajiya na zaune a 'main-parlour' tana waya da Nafisa suka shigo kai kace wasu Laila da Majnun ne. Kyau da tsabagen kamanni kamar Hassan da Hussaina. Ta yi murmushi a cikin ranta kuma Allah take yiwa godiya. Ko kallon Rukayyah bata yi ba, ta maida hankalinta kan Saifuddeeni, wanda ke isar mata da sakonnin mutanen Jalingo.

Hankalin Rukayyah yai matukar tashi, ganin Hajiya ta ari fushin ta yafa, bayan ita ta sauko. Ta gurfana a gaban ta, ta soma kuka. Hajiya ta ce 

"Abinda kikai min Rukayyah ne ban ji dadinsa ba, kina tsammanin zan zaba muku abin da zai cuce ku dukkanin ku?" Ta girgiza mata kai da sauri.

Ta ce "Bazan hakura ba, sai kin gaya min duk zargin da kike yi mana, mugaye ko?" Ta sake girgiza kai a gigice, hawaye  suka tsinke nan take, ta ce 

"Na tuba Hajiya, na bi Allah na biki".  "To wannan kishin ba shi da amfani, tunda dai ba wani abu kishiyar zata cire a jikin mijin ba, har gobe kuma har jibi yana nan a yadda ya ke, kuma ya ce bazai yi ba, bazai maida ita ba, mijin data ke aure ma yace bai saketa ba". Kunya mai tsanani ta kamata, dadi ya lullubeta ta sunne kanta a cinyar Hajiya tana fadin 

"shi kenan dai ai an fasa ko?"

"An fasa Rukayya tunda ba kya so, shi ma ba ya so, mene ne dole?" A ranta tana mamakin kishin Ruqayya bana lafiya bane.

"Na yarda Hajiya, Salima bazata zama kishiyata ba, bazata dawo rayuwar Yaya Saifuddeen ba, ke kuma baki fi sonta akai na ba, na tuba, ki yafe min bacin ran da na sanyaki". 

Duk sai ta bata tausayi.Ta kuma yarda Ruqayya kishin ta halitta ne ba da gangan take yinsa ba.

 “......Zama da kishiya ko yaya ya ke bashi da dadi. Balle SALIMA MODU”. 

" A zuci ta ke fade, ba tasan ya subuto ya shiga kunnuwansu ba, Saifuddeen murmushi ya yi, ya wuce masallacin cikin gidan, don ya samu jam'in la'asar.

 Hajiya ta ci gaba da lallashinta da yimata nasiha kan yadda zata sassauta kishinta, tana kawo mata misali da matan Manzon Allah (S.W.A) yawa garesu, amma basa kishi irin wanda mu muke yi na jahilci. 

Ta bata misali da Nana Khadija Bint Khuwalid, itace uwar iyalinshi, amma ai har gobe an san ya fi son Nana Aisha. Duk da Khadijar ita ce mai dukiya da ‘ya’ya.

Ta samu nutsuwa sosai, da nasihun Hajiya.

Ya dawo ofis a ranar a masifar gajiye. Rukayyah da Rabi suna kitchen suna hada samosa. Hajiya na saman Alhaji ba ta sauko ba. Ya tsaya jikin kyauren kitchen bai idasa shigowa ba. Idanunshi sun sauya launi zuwa shudi-shudi jaja-jaja. Alamun (gajiya da yunwa) Rabi ta fuskanci yana bukatar kasancewa da matarshi. Ko daga irin kallon da yake bibiyarta da shi. Don haka ta yi waje, ta basu wuri.

A hankali ya isa ga Rukayyah, ya dauki kanshi da dogon wuyanshi ya dora mata a kafadunta. Hannuwanta kwabe cikin fulawa ya soma Kissing dogon wuyanta, ta ce, “Umh...umh Zaka bata jikinka Yayan Nafisa......" Muryarsa bata fita ya ce
 "Akwaisabulun wankewa". Bai kuma fasa abin da yake jin shi ne kadai kwanciyar hankalinsa ba. 

Tsayuwa ta gagari Rukayyah. Gab yake da cin lagonta sosai, kiris ya rage mata da kaiwa kasa.

Hajiya da ta sawo kai kitchendin ta yi saurin komawa da baya. Rashin kunyar Saifuddeen ya isheta, ya dace kam ko ba a yi mata fada ba ta baiwa Saifuddeen matarsa haka. 

To amma a ganinta Rukayyah har yanzu ba ta idasa murmurewa ba,,, ".....For how long sabida Allah Rukayyah? Hajiya tana cutata!" 

Ba ta da amsar da zata ba shi, ita kanta zaman gidan Hajiyar da washin Hajiyar ya isheta, tana son mijinta, tana son kasancewa tare da shi. Hukuncin Hajiya ya yi masu tsauri, daga ita har shi.

Don haka ne da daddare ana cin abinci shi, Hajiya da Alhaji, yayinda Rukayyah ta dukufa a canza ma Ayda pampers. Ya dubi Hajiya ya murje fuska tare da rufe ido, ya karanto Suratul- Nasri sannan ya bude idon akan Hajiya ya ce 

"Don Allah hajiya ki bani matata haka!" 

Rashin kunyar Saifuddeen ta isheta. Don haka bata tanka shi ba. Alhaji ya yi dariya a ran shi ya ce 

"Ya'yan yau……. sai a bar su".

    Hajiya ta mike tana cewa "Gobe ku tattara ku bar min gidana, Allah ya sanya ALHERI. Rashin ta idonka ta isheni Babangida". Kunya ta sanya Rukayyah sulalewa ta koma daki. Shi kuwa yau ji yake kamar ya dau Hajiya ya goya, ya yi ta zagaye falon da ita.

*****

Babu wasu 'yan rakiya. A washe gari kamar yadda Hajiya da Alhaji suka tsara, angon ya dauki amaryar sa cikin Opel-Astradin sa. Akwai tazara sosai tsakanin gidansu da ke a BCG a Lekki da gidan Saifuddeen da ke a VictoriaIsland. 

Tafiya suke a hankali kamar masu tausayin kwalta. Sanyin A/C hadi da sansanyar kamshin da ba ta san daga inda yake surarowa ba, daga cikin motar, ya hadu ya gauraye ya saukar da wata nutsuwa a gareta. Ya ratsa har cikin kashi da bargonta. Ya saukar da ni'ima da yarda tsakaninta da mijinta, wanda ta ke addu'ar kada Allah ya kawo ranar da wani sabani zai gitta a tsakaninsu.

Gidan yana nan a yadda tasan shi, sai ma gyara da ya kara sha, an  kuma canza fasalin komi daga kan kujerun falon, har kayan kallon an canza komai. Wane na Salima, wannan sayayyar manya ce (Alhaji Dambatta da kan sa) don ko Nafisa ba ta samu abin da Rukayyah ta samu daga Hajiya da Alhaji ba.

Zaune ta ke jikin dressing mirrow, daure da towell mai fadi, tana murza ma lallausar fatar jikinta aloe lotion. Bata kai ga zabo sleeping dress da zata sanya ba cikin wardrobe. Ya shigo daure da wannan pyjamasdin da bata manta ba a jikinsa. 

Ta bayanta ya rungumota, ya zagaye kugunta da hannayenshi biyu. Ya kuma dauki kansa ya aza a kafadunta, sai kyawawan fuskokinsu suka zahhara cikin mudubin. Kamshin 'bathrobb' din da ya yi amfani da shi na Marks&Spencer ya cakude da wanda ta yi amfani da shi na dior, ta yadda ba zaka tantance wanne ne ba. 

Ta lumshe ido a hankali, kazalika shi din ma, lumshe idanunsa yayi. Sai dai kirjinta bai daina racing ba, cike da tsoron  abinda zai biyo baya. To amma me?Daga wanda ta amince, zuciya da gangar jikinta na matukar kauna da bege. Wanda kuma ba ta taba tunanin wai wata rana na zuwa da Allah zaya mallaka mata shi ba.

Ta sake lumshe ido a hankali, kazalika shi din ma. Sun rasa da kalmar da zasu yi wa Ubanjin mu godiya, da ya nufesu da ganin wannan ranar. Wato abinnan ne da ake ce wa “abinda rai ke so... ….., bai samu ba, sai bayan fidda rai! 

Ya makaleta sosai, yana kara gigitata da wasu kalaman soyayyar da ko a birnin hindu bata taba jin irin nasu ba har a tsakanin ‘Veer’ da ‘Zarah…. ‘ Ta samu kanta a wata duniya ta daban, ba wannan tamun wadda muke ciki ba...... Cikin duniyar da bata taba tsintar kanta a ciki ba.

Ta kan ji ana fadi cikin littattafai na hikaya, musamman 'novels' wani wani abu wai shi AURE, mujazin  kowanne dan adam, wanda ke kunshe da abubuwa guda biyu; love & affection, wadanda idan babu su, babu jin dadin da Allah ya sanya a cikin aure a zukatan ma’auratan. Hakika a yau ta yarda da hakan wato ginshikin aure shine so da kauna. Kenan duk wanda bai samu wannan ba, bazai kira kanshi da ya ji dadin aure ba, sai dai ace ya rako ma'aurata ko masoya duniya.

This is the first night  kenan? Da ta ke ji a littattafai, musamman na masana ilmin SOYAYYAH? A nashi bangaren (Saifuddeen);  Ashe dai wannan shi ne virginity da bai taba samu ba, tun daga kan matan wofin har MATAR SA? 

Yanzu ne ya ke jin kansa da sunan ya yi aure, mai suna aure, ba wai fadar kalmar a fatar baki kawai ba don yin badda-kama ga iyaye ayi ta bin mata. Ya samu kanshi da raina aurensa na fari, hadi da duk matan duniya ma.

Rukayyah yake so, kuma ga shi ya samu. Ba shi da sauran hope ko tsinkaye akan duk wata diya mace. Bai kuma ga dalilin da zai sa ya komawa watsattsiya, masu saida wannan abun mai matukar daraja a hotels, guest houses ko a cikin mota (SALIMA).

Fatanshi Allah ya barshi da Rukayyah har tsufa. 'Ya'ya, jikoki da tattaba kunne su baibaye su. Ya kara riketa sosai, tambaya yake cikin shauqi.....

“Did I hurt you Ruqayyahh!?" Kai ta girgiza. Wato 

“a’ah!”.... 

Duk wasu first aid wato taimakon gaggawa shida ba likita ba shi ne ya yi mata

H

utu na musamman ango ya dauka na watanni biyu cur don tafiya honey mooningkasar England, birnin 'Chesterfield' sukayada zango. Daganan sai‘Derby’ da ‘Reading-Berkshire.’Hutun amarci ne da ya bude sabon shafi a tarihin soyayyarsu. Kuma cikin kundin shafukan da ba zasu mance bako su goge daga kundin tarihin rayuwar Saifuddeen da Ruqayyah.

Rukayyah ta dawo da guzirin cikin fari wato cikinda akan kira dan soyayya. Gaba daya Saifuddeen ya dauki so da burinshi ya aza kan cikin da Rukayyah ke dauke da shi, abin har tsoro ya ke bata.

Ta tabbata matukar son da Saifuddeen ke mata, ya ninninka nata, natan banza! Duk wani motsi idan ta yi zai ce ya ya? Har Moh'd Al'amin ya zo duniya, Rukayya na da tabbacin su biyu suka yi rainon cikinsu, suka kuma haife abin su. Domin har a labour room suna tare, kanta bisa cinyoyinsa yana faman jera mata “sannu” suna keta zufa tare.

Tun daga kan Al'amin Rukayyah haihuwa kamar an bude mata fanfonta. Duk bayan shekara ta ke aje ma Hajiya jika. Sabida maigidan ba wasa ne.

A shekara ta hudu da aurensu. Bikin bada shaidar kwalin degree na farko da LASU ta shirya ya samu halartar dimbin jama'a manya da kanana. Rukayyah Usman Jalingo, ita kadai ta fiddo kwalin degree mai matsayi na farko (first class) a tsangayarsu ta ‘Architecture’ baki daya. 

Ga ta can ta tafi karba cikin rakiyar maigidanta Saifuddeeni, sanye da lafiyayyar ‘graduation gown’ kada ki so ki hango Rukayyah cikin convocation-gowndinta. Ta zama cikakkar mace sosai ta kara girma, nutsuwa da kamala. 

Suka mika hannu atare V.C na LASU ya baiwa Saifuddeen kwalin (Arc. RUQAYYAH USMAN JALINGO), Sannnan yayi hannu dashi a madadin Ruqayyar. Nafisa da ke gefe makale da 'yar kamararta sai kashe su ta ke da 'flashes'.

*****

W

alima ce tamusamman maigidan ya shirya mata a harabar gidansu, wadda ya ce har da ta bikin aurensu da ba a yi ba. Kai da ganin irin shirin da ake wa walimar tun ana i-saura kwana bakwai kasan ba karamin taro ba ne. 

Hatta kofunan shan ruwa a wajen taron odarsu aka yo musamman daga daya daga cikin kamfanin robobi na kasar Algeria aka saukesu. Rubuce da kalamun taya murnar kammala karatu daga maigida SaifuddeenAliyu Dambatta. 

Tun ana sauran kwana biyu Nafisa ta iso, kuma anan gidan Rukayyah ta sauka, suka ci gaba da tsare-tsarensu cikin tsari mai ban sha'awa. Komi ake yi a wajen kasan ilmi ne ke dukan ilmi.

Ita da Nafisan sun yi anko ne na wani danyen leshi polish mai ruwan sararin samaniya (sky blue) da goggoromai kalar silver.  Na Rukayyah kenan. Nafisa kuma baka ba wuluk ba. A inda suka banbanta kansu kenan. 

Duk wasu ‘yan uwa da abokan arziki nasu, na Saifudden, na Hajiya da Alhaji gida da waje duk sun halarta. Kada su Hafiz mutanan Ukraine dasu Munaya su ji labari.

Mai gabatar wa, Nafisah Aliyu Danbatta. Ta makale 'yar lasifika (loudspeaker) jikin rigarta. Ta soma koro Turanci akan Yaya Rukayyah da Yaya Saifuddeeni, kafin su yi aure. Kowa sai murmushi da dariya kasa-kasa, musamman cewa da ta yi, 

"......ni fa sunan ne ke min wuya, wataran ince Saifuddeeni, wataran ince Kamaluddeeni........."kowa  sai dariya.Ta kare da cewa

 "...... Arc. RUKAYYA kin tambayeni a wancan lokacin cewa;

“.....wane ALHERI ne ALHAJI ke son kullawa a tsakaninku…….???”

Ban baki amsar ki a wancan lokacin, duk da na sani. Ce miki kawai nayi “dadina da Alhaji akwai son kulla ALHERI. Don haka ne kai Yaya Saifuddeenin, a yau, a yanzu muna buqatar kazo ka bata amsa......!!!”

Daga kujerun da suke zaune shi da Rukayyah, ya mika hannu ya tarairayo matarsa, sannu a hankali ya yi ma kanshi matsugunni akan kafadunta, ya zagayeta  da hannayensa, ya sumbaci goshinta da idanunta dake rufe, masu juyar da kai suka juyar, masu yin tafi suka fara, to haka masu daukar hoto don aje TARIHI.

Kamar yadda yake a al’adarsa ba kowacce  tambaya yake amsawa da fatar baki ba, sai dai actions da emotions dinsa sununa. Don haka wannan amsa ce gamsashshiya ya baiwa Nafisa da daruruwan Al'ummar data tara masa aka. Wato ALHERIN kenan da Alhaji ke son kullawa a tsakanin su!!!

                          *****

<<<SHEKARU TAKWAS A GABA!>>>

S

anye take da pakistani dress, deep-red' da mayafinsu na lallausar yadi, ta doshi sassan Daddy Saifuddeen. Sabe a kafadarta jaririyar ta ce mai sunan Hajiya Umaima da suke kira(Maama), excercise suke shi da Al'ameen, akan keken motsa jiki cikin  ‘gymnasium‘ dinsu

           Ta kwantar da Maama a shimfidarta ta ce 

"Ku kam, da bata lokaci kuke da wahalar da kai, har ina kibar da za’a zubar?" 

Bai saurareta ba, ya sauka ya tadda baby Maama ya russuna ya sumbata, Usman, Zubair, Hanadi da Aminatu, suka shigo fuskoki a sake, sai Hanadi ce kadai fuska a turbune, ga dukkan alamu ma kiris ta ke jira ta fashe da kuka. 

A kujera ya zauna ya tarairayo Hanadi, "Wot's wrong, my Hanadi ma gal?"

Ta kai bayan hannu tana share hawaye, ta kwanta sosai a jikinsa

"…….Ba Aminatu ba ce na ce ta daina ce mun matar Abdulsamad ba ta ki?" 

Aminatu ta mere baki, "Daddy, Alhaji na ji yana fada shi ne nima na fada". 

Dariya ta kamasu, daga shi har Rukayyah, 

"Daga yau kada wanda ya sake ce da ‘ma gal’ matar kowa, ita bata girma ba, sai ta girma kamar Momi, Abdulsamad din zai aureta". 

Ta sake tsinkewa da kuka "Ni ko na girma bana son shi, wallahi Daddy bana so..." Sai kuka.

"Come on magal, an daina ow.k?" 

Ya sake tuno yadda zai kara tunzura ta.yace

"Sai shima ya girma, ya zama kamana sai ayi auren?". 

Ta kuwa sake ballewa da kuka.

Ya kamota ya rungume ya soma lallashi, cikin  dariya 

"A'ah kam, ba wadda za’a yiwa aure a gidan nan tunda my Hanadi bata so, duk doctors zaku zama,bankers da lawyers da ma’abota zane (archititects) insha Allahu, ku yi ta tsirawa mutane marasa lafiya allura da basu magani in basu da lafiya, kuna kare wanda aka zalinta a kotu, kuna adanawa al'ummar Annabi dukiyoyinsu a bankuna, kuna zana musu gidaje da makarantu da asibitoci,koh?".

 Kowacce sai murmushi tareda daga masa kai, Wato yayi magana yanzu  wadda zasu yarda da ita.

Al'ameen na gefe dabam, bai tanka masu ba. Haka Allah ya yi sa, duk wata hatsaniya ta gidan ba zaka ji shi ciki ba. Like father, like son...... a lokacin da Saifuddeen yana kamarsa. Son girma kamar tsohon kuturu, jan aji uwa Saifuddeeni….... 

"Daddy, kai ka ke biye masu, yaran nan naka duk shagwababbu ne, sai in bubbuge su wallahi...!" 

Ya dunkule hannu ya jinjina masa, sannan ya kai hannun fuska, ya sara masa, duk sai ya baiwa Al'ameen dariya, ya ce 

"In ban biye masu ba, abokin Alhaji, wa suke da shi da zai biye masu? Oya! Kowa ya je ya shirya, mu tafi gidan Hajiya........." 

Da tsalle da murna, kowacce ta fice banda Al'ameen, wanda ya dau kanwarshi cikin showell 'yar kimanin watanni ukku yana rirrigata.

Tun daga falo suke kwararo kira, tareda shekara mata sallama.

"Hajiyata... Hajiyar mu ga mu mun zo",

 Ta fito daga dakin da a da yake na Rukayyah, wanda a yanzu yazan na Khadija-Ayda. Wadda ke makarantar kwana, Suka hadu suka yi mata rubdugu aka da zamanta bisa kilishi, ta ce

 "Kai! Allah na gode maka. Duka wadan nan nawa ne ni, Yahanasu?" Shi da Rukayya suka hada ido suka yi murmushi cikin jin kunya, ta ce (bayan sun gaisa) 

"Yaushe za’a je ma Ayda ne?" 

Ya dan zamo daga cikin kujera, ya ce "karshen satin nan insha Allah, tunda duk suna cikin hutu zamu je mu ganota". Ta ce "Hakan ya yi".

Alhaji ya sauko ya cimma 'yan jikokin shi, ya tari Aminatu, wadda ta taso da gudu gare shi, ya ce

 "Mai sunan Amina, ko Hanadi wacce ce ta karfen ne?" Suka hada baki, "Dukkan mu na karfen ne, babu ta roba sai 'yar babin momi (Umaima) tunda ita bata iya magana ba……". Ya kamasu ya rungume, ya rasa inda zai sa kansa don farin ciki da godiya ga Allah.

Sun zagaye tebir suna cin abinci, sabida su aka canza dining table a gidannan, aka sanya mai cin kujeru da yawa. Rukayyah ta dubi Alhaji, kana ta maida dubanta ga Saifuddeen wani tunani ya zo mata. 

Yana cin abincin, amma hankalinshi na kanta. Yana nazarin wasu abubuwa a tare da ita. Magana ce kunshe a bakinta, "Yes,  he guessed it right, she want to draw a conclusion a bisa observationdinta akan abinda ya hana su kara aure har zuwa wannan lokacin da girma ya riskesu, a dai mataki da matsayin rayuwa irin nasu.

 Amma ta fi son ya kasance daga ita sai shi, sannan ta tambayeshi.

 Tambayar ba wata bace illa maiyasa shi da Alhaji Allah bai daura masu lalurar aure-aure ba? Kuma sun kame kansu ga iyalin su kawai. Alhalin babu ta inda Allah bai yi masu yayyafin arziki ba?

Saida suka koma gida suka kare cin abincin dare ne, ta yi mishi wannan tambayar da ke cin ranta.

Ya jawota jikinshi ya ce "C’mmon Rukayyah... what a silly question?' Ta yi narai narai da ido tace "I need to know......Baban Ayda" Ta manna mai fararen idanunta curiously. 

Ya yi murmushi ya ce "Bari in baki 'theory' dina, inyaso sai ki nemi masu aure-auren ki ji nasu ra'ayin, haka ne?" Ta gyada kai, ba ta ce komi ba.

"Ni a gareni, wata mace ce daban, zaka ji zuciyar ka ta aminta da ita. Ita ma ka ji kana son ta zamo wani bangare na iyalin ka. Kuma ka ji kana kaunarta 'less than or greater than your wife'. A gareni kuwa Rukayyah kin isheni komi duniya da lahira, bana bukatar kari.

Allah ne ya kawomu wani zamani da maza ba zasu iya zama da mace guda ba, sai ka ce wadanda ake kara ma 'manhood'akowacce rana daga 'yan bokon har ‘yan addinin zuwa Sarauta ke har talakawa ma, duk sun sauya alkibla, to ba rashin dace ba ne, ko rashin godiya ba, ko gazawar ta gidan, ra'ayi ne. Kuma rubutacce yar kaddarar kowa.

Ina miki magana ne akan mutanen mu wadanda 'polygamy' dama al'adar mu ce. Sai ya zamanto yanzu har kasashen da ke ketaren mu suna kwaikwayon mu wajen yin polygamy.A yanzu haka kowa ya gane cewa neman mata da maza ke yi yana da nasaba da abubuwa guda hudu.

- Rashin samun cikakkiyar gamsuwa daga matan su na gida.

- Tsoron tashin hankali (in sunce zasu yi auren).

- Rashin samun goyon baya in sun ce zasu yi auren.

- Ke kin tara iyali, yana bukatar inda zai dan huta ba don baya son 'ya'yan ki ba, ko ke kan ki, ki yarda ko kada ki yarda, ke uwargida sai dai ki yi hakuri, mijinki ya fi samun hutu, kwanciyar hankali, soyayya daga amarya, amma ba daga gareki ba...

 Wannan kuma baida alaka da gamsuwar auratayya, shi kadai ya  san wadda tafi gamsar da shi. You are busy. why za ki hana shi yin abin da Allah ya halar ta masa sabida amfanin kanki?

 Amma ni Saifuddeenra’ayina ne zama da mace daya kowanne irin hali ke gareta in har tana gamsar dani a shimfida.  Babu wanda yake goma cikakke, in ka kara aure don halin matarka ita wadda ka karo babu yadda za’ayi ace itama bata da nakasu a wani bangaren.Nobody is perfect sai Ubangijin halitta, don haka ni dai  alhamdulillahi, bana da ko daya, Rukayyah you are everything to me, and you are more than enough....,., babu ta inda kike kuskure ni ko kika rage ni, WALLAHI, kin ji rantsuwa ta dan musulmi kenan, kin isheni rayuwar duniya da lahira!".

Rukayya ta jinjina kai cikin gamsuwa da bayanin sa, ta ce "How I wish sauran maza su dauki ra’ayin ka su yi koyi da 'theory'din ka (as you called it) idan aka zo maganar hujjar karin aure, sabida maza da yawa mafi yawa ba don Allah suke aure-aure ba sai idan sunyi kudi, wanda a baya basu da shi,sai su ga cewa ta gidan bata kai matsayin da zaa ci daular duniyar da ita ba su dauko kyalkyal banza, ko don son cimma wata manufa ta duniya, kaga anata aure ana saki ana sauyawa kamar yadda ake sauya tufafi, da za’ayi amfani da ‘theory’ dinka Baban Ayda da matsaloli da yawa da suke faruwa a gida da wajen aure basu faru ba.”

                  *****

Laulayin ciki, da hidimar mijinta da iyalinta basu hanata maida kai a karatunta ba. Bayan kwalin 'master of architecture' da ta ajiye tuni, a yanzun haka na phD ta ke fafutukar nema, har ta kare. 

Kwarewar Rukayyah a fannin zane-zane abin har ya wuce misali. Haka da zungureren cikinta bata fasa rubutun project ba. 

Ta fiddo katon 'bouncing baby' rana daya da karbar kwalin phD din ta.

Moh'd Badar, ya zo wa iyayen shi da albarka, karin nasibi da budi cikin al'amuran su. Bi ma'ana, a shekarar ne aka yi 'celebrating' cikar DAMBATTA SHIPPING, DAMBATTA MOTORS, da DAMBATTA GROUP OF COMPANIES shekaru arba'in da kafuwa. Gami da bunkasar da suka samu cikin shekarun karkashin jagorancin dan Alhaji shi kadai ransa, dan Dambatta jikan Dambatta, Baban Badar da Al'ameen. 

Kuma a cikin watan haihuwar nashi ne dai tayin neman aikin da tayi kamar da wasa da kamfanin Julius Berger da kuma kamfanin kera motoci na General Motors duka ya fito. Kowanne ya na so ta je gare shi. Sun zauna sunyi shawara inda suka tsaida maganar a kan ta karbi na julius bergern, tunda suna da branch a Lagos. Shi kuwa General Motors dole sai ta koma Abuja. 

In don ta Saifuddeen ne ma ta zauna ta bar aikin, ta kula da iyalinta, amma ta nuna matukar sha'awarta a kai, bai takura ba, sai fatan ALHERI.

Cikin nasara ta fara aikinta a ‘julius berger,’ musamman a fannin da ta fi kwarewa, wato zanen gidaje. Ta wannan fannin kam a gaba dayan ma'aikatan, kama daga kan wadanda suka yo karatunsu a waje, babu na biyunta. Rukayyah Usman Jalingo, ta zamo abar so ga iyayenta, abar alfahari ga maigidanta da surukan ta, kuma abar tattali ga iyalinta.

Albashi na farko da ta dauka Mamanta da Babanta ta biya ma kujerar Makkah, duk dai da Alhaji ya sha kai su. Ta kuma yi sponsoring karatun Munaya zuwa Cardiff (Universityof Cardiff). 

Hafiz tuni ya gama nashi karatun, ya samu aiki da kamfanin jirage na 'MEA INTERNATIONAL' ana ta damawa da shi. Sai in ce, RUKAYYAH da SAIFUDDEEN Allah Ya ja da rai, kuma Allah Ya kara dankon kauna!”

Masha-Allahu la-kuwwata illa billah. Mu hadu a TUNA BAYA SHINE ROKO!

Taku har abada

Sumayyah Abdulkadir.

(Takori).
